2006D0920 — EL — 25.10.2010 — 002.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΑΠΌΦΑΣΗ ΤΗΣ ΕΠΙΤΡΟΠΉΣ της 11ης Αυγούστου 2006 σχετικά με την τεχνική προδιαγραφή διαλειτουργικότητας για το υποσύστημα «Διεξαγωγή και διαχείριση της κυκλοφορίας» του διευρωπαϊκού συμβατικού σιδηροδρομικού συστήματος [κοινοποιηθείσα υπό τον αριθμό Ε(2006) 3593] (Κείμενο που παρουσιάζει ενδιαφέρον για τον ΕΟΧ) (2006/920/ΕΚ) (ΕΕ L 359, 18.12.2006, p.1)

Τροποποιείται από:









▼B

ΑΠΌΦΑΣΗ ΤΗΣ ΕΠΙΤΡΟΠΉΣ

της 11ης Αυγούστου 2006

σχετικά με την τεχνική προδιαγραφή διαλειτουργικότητας για το υποσύστημα «Διεξαγωγή και διαχείριση της κυκλοφορίας» του διευρωπαϊκού συμβατικού σιδηροδρομικού συστήματος

[κοινοποιηθείσα υπό τον αριθμό Ε(2006) 3593]

(Κείμενο που παρουσιάζει ενδιαφέρον για τον ΕΟΧ)

(2006/920/ΕΚ)







Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: Έχοντας υπόψη: τη συνθήκηγια την ίδρυση της Ευρωπαϊκής Κοινότητας, την οδηγία 2001/16/ΕΚ του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για τη διαλειτουργικότητα του συμβατικού διευρωπαϊκού σιδηροδρομικού συστήματος ( 1 ), και ιδίως το άρθρο 6 παράγραφος 1, Εκτιμώντας τα ακόλουθα: (1) Σύμφωνα με τις διατάξεις του άρθρου 2 στοιχείο γ) της οδηγίας 2001/16/ΕΚ, το διευρωπαϊκό συμβατικό σιδηροδρομικό σύστημα υποδιαιρείται σε διαρθρωτικά και λειτουργικά υποσυστήματα. (2) Σύμφωνα με τις διατάξεις του άρθρου 23 παράγραφος 1 της οδηγίας, το υποσύστημα «Διεξαγωγή και διαχείριση της κυκλοφορίας» πρέπει να καλύπτεται από τεχνική προδιαγραφή διαλειτουργικότητας (ΤΠΔ). (3) Το πρώτο στάδιο εκπόνησης μιας ΤΠΔ είναι η κατάρτιση σχεδίου ΤΠΔ από την Ευρωπαϊκή Ένωση για τη σιδηροδρομική διαλειτουργικότητα (AEIF), η οποία είχε ορισθεί ως κοινός αντιπροσωπευτικός οργανισμός. (4) Η AEIF έλαβε εντολή να καταρτίσει σχέδιο ΤΠΔ για το υποσύστημα «Διεξαγωγή και διαχείριση της κυκλοφορίας» σύμφωνα με τις διατάξεις του άρθρου 6 παράγραφος 1 της οδηγίας 2001/16/ΕΚ. Οι βασικές παράμετροι οι προβλεπόμενες στο άρθρο 6 παράγραφος 4 αυτής της οδηγίας συζητήθηκαν ως μέρος της συνημμένης ΤΠΔ. (5) Το σχέδιο ΤΠΔ συνοδευόταν από εισαγωγική έκθεση η οποία περιείχε ανάλυση κόστους/οφέλους, όπως προβλέπει το άρθρο 6 παράγραφος 5 της οδηγίας. (6) Η επιτροπή που έχει συσταθεί με την οδηγία 96/48/ΕΚ του Συμβουλίου, της 23ης Ιουλίου 1996, σχετικά με τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας ( 2 ), και αναφέρεται στο άρθρο 21 της οδηγίας 2001/16/ΕΚ εξέτασε το σχέδιο ΤΠΔ με βάση την εισαγωγική έκθεση. (7) Στην τρέχουσα έκδοσή της η ΤΠΔ δεν πραγματεύεται πλήρως όλες τις παραμέτρους της διαλειτουργικότητας. Τα σημεία τα οποία δεν πραγματεύεται η ΤΠΔ χαρακτηρίζονται ως «Ανοικτά σημεία» στο παράρτημα U της ΤΠΔ. Επειδή η επαλήθευση της διαλειτουργικότητας πρέπει να πραγματοποιείται με βάση τις απαιτήσεις των ΤΠΔ, σύμφωνα με τις διατάξεις του άρθρου 16 παράγραφος 2 της οδηγίας 2001/16/ΕΚ είναι αναγκαίο, κατά τη διάρκεια της μεταβατικής περιόδου από τη δημοσίευση της παρούσας απόφασης έως την πλήρη εφαρμογή της συνημμένης ΤΠΔ, να καθορισθούν οι όροι που πρέπει να πληρούνται πέραν εκείνων που αναφέρονται ρητά στη συνημμένη ΤΠΔ. Προς το σκοπό αυτό, καθένα κράτος μέλος οφείλει να ενημερώνει τα υπόλοιπα κράτη μέλη και την Επιτροπή για τους σχετικούς εθνικούς τεχνικούς κανόνες που χρησιμοποιούνται για την επίτευξη διαλειτουργικότητας και για την εκπλήρωση των ουσιωδών απαιτήσεων της οδηγίας 2001/16/ΕΚ καθώς και για τους οργανισμούς που ορίζει για να φέρουν σε πέρας την αξιολόγηση της συμμόρφωσης ή της καταλληλότητας για χρήση και για τη διαδικασία ελέγχου που ακολουθείται κατά την επαλήθευση της διαλειτουργικότητας υποσυστημάτων υπό την έννοια του άρθρου 16 παράγραφος 2 της οδηγίας 2001/16/ΕΚ. Η Επιτροπή πρέπει να αναλύει τις πληροφορίες τις οποίες της διαβιβάζουν τα κράτη μέλη και, εφόσον χρειάζεται, να συζητεί στην επιτροπή εάν πρέπει να ληφθούν περαιτέρω μέτρα. (8) Η εν προκειμένω ΤΠΔ δεν πρέπει να απαιτεί τη χρήση εξειδικευμένων τεχνολογιών ή τεχνικών λύσεων, εκτός εάν αυτό είναι απόλυτα αναγκαίο για τη διαλειτουργικότητα του διευρωπαϊκού συμβατικού σιδηροδρομικού συστήματος. (9) Η ΤΠΔ βασίζεται στις βέλτιστες ειδικές γνώσεις τις διαθέσιμες κατά το χρόνο εκπόνησης του αντίστοιχου σχεδίου. Εξελίξεις σε απαιτήσεις τεχνολογικές, λειτουργικές, ασφαλείας ή κοινωνικές είναι δυνατόν να καταστήσουν αναγκαία την τροποποίηση ή τη συμπλήρωση της συγκεκριμένης ΤΠΔ. Εφόσον χρειασθεί, είναι δυνατόν να κινηθεί διαδικασία αναθεώρησης ή επικαιροποίησης σύμφωνα με τις διατάξεις του άρθρου 6 παράγραφος 3 της οδηγίας 2001/16/ΕΚ. (10) Για να ενθαρρυνθεί η καινοτομία και να λαμβάνεται υπόψη η αποκτώμενη πείρα, η συνημμένη ΤΠΔ θα υπόκειται σε περιοδική αναθεώρηση κατά τακτά χρονικά διαστήματα. (11) Όταν προτείνονται καινοτομικές λύσεις, ο κατασκευαστής ή ο αναθέτων φορέας δηλώνουν την απόκλιση από το σχετικό τμήμα της ΤΠΔ. Ο Ευρωπαϊκός Οργανισμός Σιδηροδρόμων θα οριστικοποιεί τις κατάλληλες προδιαγραφές λειτουργίας και διεπαφής της λύσης και θα αναπτύσσει τις μεθόδους αξιολόγησης. (12) Η εφαρμογή της συνημμένης ΤΠΔ και η συμμόρφωση προς τα σχετικά σημεία της ΤΠΔ πρέπει να προσδιορίζονται με βάση σχέδιο εφαρμογής που εκπονείται από καθένα κράτος μέλος για τις γραμμές για τις οποίες το κράτος αυτό είναι υπεύθυνο. Η Επιτροπή πρέπει να αναλύει τις πληροφορίες τις οποίες της διαβιβάζουν τα κράτη μέλη και, εφόσον χρειάζεται, να συζητεί στην επιτροπή εάν πρέπει να ληφθούν περαιτέρω μέτρα. (13) Σήμερα η σιδηροδρομική κυκλοφορία διεξάγεται με βάση υπάρχουσες εθνικές, διμερείς, πολυεθνείς ή διεθνείς συμφωνίες. Είναι σημαντικό οι συμφωνίες αυτές να μην εμποδίζουν τη σημειούμενη ή τη μελλοντική πρόοδο προς τη διαλειτουργικότητα. Για το σκοπό αυτό είναι αναγκαίο να εξετάσει η Επιτροπή τις συμφωνίες αυτές έτσι ώστε να διαπιστώσει εάν η ΤΠΔ που αποτελεί το αντικείμενο της παρούσας απόφασης χρειάζεται να αναθεωρηθεί αναλόγως. (14) Οι διατάξεις της παρούσας απόφασης είναι σύμφωνες προς τη γνώμη της επιτροπής που έχει συσταθεί κατά τις διατάξεις του άρθρου 21 της οδηγίας 96/48/ΕΚ, Εκτιμώντας τα ακόλουθα: ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:







Άρθρο 1

Με την παρούσα εκδίδεται από την Επιτροπή Τεχνική Προδιαγραφή Διαλειτουργικότητας («ΤΠΔ») για το υποσύστημα «Διεξαγωγή και διαχείριση της κυκλοφορίας» του διευρωπαϊκού συμβατικού σιδηροδρομικού συστήματος που αναφέρεται στο άρθρο 6 παράγραφος 1 της οδηγίας 2001/16/ΕΚ.

Η ΤΠΔ περιέχεται στο παράρτημα της παρούσας απόφασης.

Η ΤΠΔ ισχύει για το υποσύστημα «Διεξαγωγή και διαχείριση της κυκλοφορίας» όπως ορίζεται στο παράρτημα ΙΙ σημείο 2.4 της οδηγίας 2001/16/ΕΚ.

▼M2

Άρθρο 1α

Διαχείριση τεχνικών κωδικών

1. Ο Ευρωπαϊκός Οργανισμός Σιδηροδρόμων (ERA) δημοσιεύει στον ιστότοπό του καταλόγους των τεχνικών κωδικών που αναφέρονται στα παραρτήματα ΙΣΤ.9, ΙΣΤ.10, ΙΣΤ.11, ΙΣΤ.12 και ΙΣΤ.13.

2. Ο ERA επικαιροποιεί τους καταλόγους κωδικών που αναφέρονται στην παράγραφο 1 και ενημερώνει την Επιτροπή σχετικά με την εξέλιξή τους. Η Επιτροπή ενημερώνει τα κράτη μέλη σχετικά με την εξέλιξη αυτών των τεχνικών κωδικών μέσω της επιτροπής που έχει συσταθεί βάσει του άρθρου 29 της οδηγίας 2008/57/ΕΚ.

Άρθρο 1β

Μέχρι τις 31 Δεκεμβρίου 2013, εάν όχημα πωλείται ή μισθώνεται επί περίοδο άνω των 6 μηνών και εφόσον παραμένουν αμετάβλητα όλα τα τεχνικά χαρακτηριστικά του με βάση τα οποία επιτράπηκε να τεθεί σε λειτουργία, ο αριθμός ευρωπαϊκού οχήματος (ΑΕΟ) επιτρέπεται να μεταβληθεί με νέα καταχώριση του οχήματος σε μητρώο και ανάκληση της παλαιάς.

Εφόσον η νέα καταχώριση αφορά κράτος μέλος το οποίο είναι διαφορετικό από εκείνο της πρώτης καταχώρισης, ο φορέας που είναι αρμόδιος για τη νέα καταχώριση σε μητρώο μπορεί να απαιτήσει αντίγραφο των δικαιολογητικών της προγενέστερης καταχώρισης.

Η αλλαγή του ΑΕΟ δεν θίγει την εφαρμογή των άρθρων 21 έως 26 της οδηγίας 2008/57/ΕΚ όσον αφορά τις διαδικασίες αδειοδότησης.

Το διοικητικό κόστος της αλλαγής του ΑΕΟ καλύπτεται από τον αιτούντα την αλλαγή του ΑΕΟ.

▼B

Άρθρο 2

1. Όσον αφορά τα θέματα που χαρακτηρίζονται ως «Ανοικτά σημεία» στο παράρτημα U της ΤΠΔ, οι όροι που πρέπει να πληρούνται για τον έλεγχο της διαλειτουργικότητας βάσει του άρθρου 16 παράγραφος 2 της οδηγίας 2001/16/ΕΚ είναι οι τεχνικοί κανόνες που εφαρμόζονται στο κράτος μέλος το οποίο επιτρέπει την έναρξη λειτουργίας του υποσυστήματος που καλύπτει η παρούσα απόφαση.

2. Εντός έξι μηνών από την κοινοποίηση της παρούσας απόφασης κάθε κράτος μέλος κοινοποιεί τα ακόλουθα στα υπόλοιπα κράτη μέλη και στην Επιτροπή:

α) τον κατάλογο των ισχυόντων τεχνικών κανόνων που αναφέρονται στην παράγραφο 1·

β) τις διαδικασίες για την αξιολόγηση της συμμόρφωσης και τον έλεγχο οι οποίες ακολουθούνται κατά την εφαρμογή των κανόνων αυτών·

γ) τους οργανισμούς που έχει ορίσει για να φέρουν σε πέρας τις διαδικασίες αξιολόγησης της συμμόρφωσης και τον έλεγχο.

Άρθρο 3

Εντός έξι μηνών από την έναρξη ισχύος της συνημμένης ΤΠΔ τα κράτη μέλη κοινοποιούν στην Επιτροπή τους εξής τύπους συμφωνίας:

α) εθνικές, διμερείς ή πολυμερείς συμφωνίες μεταξύ κρατών μελών και επιχείρησης(-εων) σιδηροδρόμων ή διαχειριστή(-ών) υποδομής, οι οποίες έχουν συναφθεί σε μόνιμη ή σε προσωρινή βάση και ήσαν απαραίτητες λόγω του πολύ ειδικού ή τοπικού χαρακτήρα της σκοπούμενης υπηρεσίας μεταφορών·

β) διμερείς ή πολυμερείς συμφωνίες μεταξύ επιχείρησης(-εων) σιδηροδρόμων, διαχειριστή(-ών) υποδομής ή κράτους(-ών) μέλους(-ών) οι οποίες παρέχουν υψηλό επίπεδο διαλειτουργικότητας σε τοπικό ή περιφερειακό επίπεδο·

γ) διεθνείς συμφωνίες μεταξύ ενός κράτους μέλους ή περισσοτέρων κρατών μελών και τουλάχιστον μιας τρίτης χώρας, ή μεταξύ επιχείρησης(-εων) σιδηροδρόμων ή διαχειριστή(-ών) υποδομής κρατών μελών και τουλάχιστον μιας επιχείρησης σιδηροδρόμων ή ενός διαχειριστή υποδομής τρίτης χώρας, οι οποίες παρέχουν υψηλό επίπεδο διαλειτουργικότητας σε τοπικό ή περιφερειακό επίπεδο.

Άρθρο 4

Τα κράτη μέλη εκπονούν εθνικό σχέδιο εφαρμογής της ΤΠΔ με βάση τα κριτήρια τα οριζόμενα στο κεφάλαιο 7 του παραρτήματος.

Διαβιβάζουν το εν λόγω σχέδιο εφαρμογής στα υπόλοιπα κράτη μέλη και στην Επιτροπή εντός χρονικού διαστήματος όχι μεγαλύτερου του έτους μετά την ημερομηνία έναρξης ισχύος της παρούσας απόφασης.

Άρθρο 5

Η παρούσα απόφαση τίθεται σε ισχύ έξι μήνες από την ημερομηνία κοινοποίησής της.

Άρθρο 6

Η παρούσα απόφαση απευθύνεται στα κράτη μέλη.









ΠΑΡΑΡΤΗΜΑ

ΤΕΧΝΙΚΗ ΠΡΟΔΙΑΓΡΑΦΗ ΔΙΑΛΕΙΤΟΥΡΓΙΚΟΤΗΤΑΣ ΓΙΑ ΤΟ ΥΠΟΣΥΣΤΗΜΑ

«ΔΙΕΞΑΓΩΓΗ ΚΑΙ ΔΙΑΧΕΙΡΙΣΗ ΤΗΣ ΚΥΚΛΟΦΟΡΙΑΣ» ΤΟΥ ΣΥΜΒΑΤΙΚΟΥ ΔΙΕΥΡΩΠΑΪΚΟΥ ΣΙΔΗΡΟΔΡΟΜΙΚΟΥ ΣΥΣΤΗΜΑΤΟΣ

1. ΕΙΣΑΓΩΓΗ 1.1. Τεχνικό πεδίο εφαρμογής 1.2. Γεωγραφικό πεδίο εφαρμογής 2. ΚΑΘΟΡΙΣΜΟΣ ΤΟΥ ΥΠΟΣΥΣΤΗΜΑΤΟΣ/ΠΕΔΙΟ ΕΦΑΡΜΟΓΗΣ 2.1. Υποσύστημα 2.2. Πεδίο εφαρμογής 2.2.1. Προσωπικο και αμαξοστοιχιεσ 2.2.2. Αρχές λειτουργίας 2.2.3. Εφαρμογή σε υφιστάμενα οχήματα και υποδομή 2.3. Σχέση μεταξύ της παρούσας ΤΠΔ και της Οδηγίας 2004/49/ΕΚ 3. ΒΑΣΙΚΕΣ ΑΠΑΙΤΗΣΕΙΣ 3.1. Συμμόρφωση προς τις βασικές απαιτήσεις 3.2. Βασικές απαιτήσεις — γενική θεώρηση 3.3. Είδιες παράμετροι σχετικές με τις απαιτήσεις αυτές 3.3.1. Ασφάλεια 3.3.2. Αξιοπιστία και διαθεσιμότητα 3.3.3. Υγεία 3.3.4. Προστασία του περιβάλλοντος 3.3.5. Τεχνική συμβατότητα 3.4. Παράμετροι ειδικά σχετιζόμενες προς το υποσύστημα Διεξαγωγή και διαχείριση της κυκλοφορίας 3.4.1. Ασφάλεια 3.4.2. Αξιοπιστία και διαθεσιμότητα 3.4.3. Τεχνική συμβατότητα 4. ΧΑΡΑΚΤΗΡΙΣΤΙΚΑ ΤΟΥ ΥΠΟΣΥΣΤΗΜΑΤΟΣ 4.1. Εισαγωγή 4.2. Λειτουργικές και τεχνικές προδιαγραφές του υποσυστήματος 4.2.1. Προδιαγραφές σχετικές με το προσωπικό 4.2.1.1. Γενικές απαιτήσεις 4.2.1.2. Πληροφοριακό υλικό για μηχανοδηγούς 4.2.1.2.1. Οδηγός 4.2.1.2.2. Περιγραφή της γραμμής και του σχετικού παρατρόχιου υλικού που σχετίζεται με τις γραμμές κίνησης. 4.2.1.2.2.1. Συγγραφή του Βιβλίου διαδρομής 4.2.1.2.2.2. Τροποποιημένα στοιχεία 4.2.1.2.2.3. Ενημέρωση του μηχανοδηγού σε πραγματικό χρόνο 4.2.1.2.3. Πίνακες δρομολογίων 4.2.1.2.4. Τροχαίο υλικό 4.2.1.3. Πληροφοριακό υλικό για προσωπικό επιχείρησης σιδηροδρόμων εκτός από μηχανοδηγούς 4.2.1.4. Πληροφοριακό υλικό για το προσωπικό διαχειριστή υποδομής που εγκρίνει κινήσεις αμαξοστοιχιών 4.2.1.5. Επικοινωνίες σχετιζόμενες με την ασφάλεια μεταξύ πληρώματος αμαξοστοιχίας, λοιπού προσωπικού επιχείρησης σιδηροδρόμων και προσωπικού που εγκρίνει κινήσεις αμαξοστοιχιών. 4.2.2. Προδιαγραφές σχετιζόμενες με αμαξοστοιχίες 4.2.2.1. Ορατότητα αμαξοστοιχίας 4.2.2.1.1. Γενική απαίτηση 4.2.2.1.2. Εμπρόσθιο άκρο 4.2.2.1.3. Οπίσθιο άκρο 4.2.2.2. Ακουστότητα αμαξοστοιχίας 4.2.2.2.1. Γενική απαίτηση 4.2.2.2.2. Έλεγχος 4.2.2.3. Στοιχεία ταυτοποίησης οχήματος 4.2.2.4. Φόρτωση φορταμαξών 4.2.2.4.1. Κατανομή βάρους 4.2.2.4.2. Φόρτιση ανά άξονα 4.2.2.4.3. Προστασία φορτίου 4.2.2.4.4. Κινητική περιβάλλουσα 4.2.2.4.5. Κάλυψη φορτίου 4.2.2.5. Σύνθεση αμαξοστοιχίας 4.2.2.6. Πέδηση αμαξοστοιχίας 4.2.2.6.1. Ελάχιστες απαιτήσεις για το σύστημα πέδησης 4.2.2.6.2. Επιδόσεις πέδησης 4.2.2.7. Διαπίστωση ότι η αμαξοστοιχία είναι σε τάξη πορείας 4.2.2.7.1. Γενική απαίτηση 4.2.2.7.2. Απαιτούμενα δεδομένα 4.2.3. Προδιαγραφές σχετικές με επιχειρησιακές ενέργειες για αμαξοστοιχίες 4.2.3.1. Προγραμματισμός αμαξοστοιχίας 4.2.3.2. Στοιχεία ταυτοποίησης αμαξοστοιχιών 4.2.3.3. Αναχώρηση αμαξοστοιχίας 4.2.3.3.1. Έλεγχοι και δοκιμές πριν την αναχώρηση 4.2.3.3.2. Ενημέρωση του διαχειριστή υποδομής σχετικά με την επιχειρησιακή κατάσταση της αμαξοστοιχίας. 4.2.3.4. Διαχείριση κυκλοφορίας 4.2.3.4.1. Γενικές απαιτήσεις 4.2.3.4.2. Αναφορά αμαξοστοιχίας. 4.2.3.4.2.1. Δεδομένα απαιτούμενα για την αναφορά θέσης αμαξοστοιχίας. 4.2.3.4.2.2. Προβλεπόμενη ώρα μεταπομπής 4.2.3.4.3. Επικίνδυνα εμπορεύματα 4.2.3.4.4. Επιχειρησιακή ποιότητα 4.2.3.5. Καταγραφή δεδομένων 4.2.3.5.1. Καταγραφή δεδομένων επιτήρησης εκτός της αμαξοστοιχίας 4.2.3.5.2. Καταγραφή δεδομένων επιτήρησης επί της αμαξοστοιχίας. 4.2.3.6. Έκρυθμη λειτουργία 4.2.3.6.1. Ενημέρωση άλλων χρηστών 4.2.3.6.2. Ενημέρωση μηχανοδηγών 4.2.3.6.3. Ρυθμίσεις για απρόοπτα 4.2.3.7. Διαχείριση κατάστασης έκτακτης ανάγκης 4.2.3.8. Βοήθεια στο πλήρωμα αμαξοστοιχίας στην περίπτωση συμβάντος ή μείζονος δυσλειτουργίας τροχαίου υλικού. 4.3. Λειτουργικές και τεχνικές προδιαγραφές των διεπαφών 4.3.1. Διεπαφές με την ΤΠΔ υποδομής 4.3.2. Διεπαφές με την ΤΠΔ ελέγχου/χειρισμού και σηματοδότησης 4.3.2.1. Καταγραφή δεδομένων επιτήρησης 4.3.2.2. Επαγρύπνηση μηχανοδηγού 4.3.2.3. Κανόνες λειτουργίας για ERTMS/ETCS και ERTMS/GSM-R 4.3.2.4. Οραση σημάτων και παρατρόχιων δεικτών 4.3.2.5. Πέδηση αμαξοστοιχίας 4.3.2.6. Χρήση αμμοδιασποράς. Ελάχιστα στοιχεία σχετικά με τα επαγγελματικά προσόντα για το καθήκον οδήγησης αμαξοστοιχίας 4.3.2.7. Καταγραφή δεδομένων και ανίχνευση θερμού λιποκιβωτίου άξονα 4.3.3. Διεπαφές με την ΤΠΔ τροχαίου υλικού 4.3.3.1. Στοιχεία ταυτοποίησης οχήματος 4.3.3.2. Πέδηση 4.3.3.3. Απαιτήσεις για επιβατικά οχήματα 4.3.3.4. Ορατότητα αμαξοστοιχίας 4.3.3.4.1. Στο επί κεφαλής όχημα αμαξοστοιχίας κατά την κατεύθυνση κίνησης 4.3.3.4.2. Στο οπίσθιο άκρο 4.3.3.5. Ακουστότητα αμαξοστοιχίας 4.3.3.6. Οραση σημάτων 4.3.3.7. Συσκευή επαγρύπνησης μηχανοδηγού 4.3.3.8. Σύνθεση αμαξοστοιχίας και Παράρτημα B 4.3.3.9. Φόρτωση φορταμαξών 4.3.3.10. Διασφάλιση ότι η αμαξοστοιχία είναι σε τάξη πορείας και επικίνδυνα εμπορεύματα. 4.3.3.11. Σύνθεση αμαξοστοιχίας, παράρτημα L 4.3.3.12. Ρυθμίσεις για απρόοπτα και διαχείριση κατάστασης έκτακτης ανάγκης 4.3.3.13. Καταγραφή δεδομένων 4.3.4. Διεπαφές με την ΤΠΔ εφαρμογών τηλεπληροφορικής 4.3.4.1. Στοιχεία ταυτοποίησης αμαξοστοιχιών 4.3.4.2. Σύνθεση αμαξοστοιχίας 4.3.4.3. Αναχώρηση αμαξοστοιχίας 4.3.4.4. Κίνηση αμαξοστοιχίας 4.3.4.5. Στοιχεία ταυτοποίησης οχήματος 4.4. Επιχειρησιακοί κανόνες 4.5. Κανόνες συντήρησης 4.6. Επαγγελματικά προσόντα 4.6.1. Επαγγελματική επάρκεια 4.6.1.1. Επαγγελματικές γνώσεις 4.6.1.2. Ικανότητα πρακτικής εφαρμογής των γνώσεων αυτών 4.6.2. Γλωσσική επάρκεια 4.6.2.1. Αρχές 4.6.2.2. Επίπεδο γνώσεων 4.6.3. Αρχική και συνεχιζόμενη αξιολόγηση προσωπικού 4.6.3.1. Βασικά στοιχεία 4.6.3.2. Ανάλυση αναγκών κατάρτισης 4.6.3.2.1. Ανάπτυξη της ανάλυσης αναγκών κατάρτισης 4.6.3.2.2. Επικαιροποίηση της ανάλυσης αναγκών κατάρτισης 4.6.3.2.3. Ειδικά στοιχεία για πλήρωμα αμαξοστοιχίας και βοηθητικό προσωπικό 4.6.3.2.3.1. Γνώσεις για τη διαδρομή 4.6.3.2.3.2. Γνώση του τροχαίου υλικού 4.6.3.2.3.3. Βοηθητικό προσωπικό 4.7. Οροι υγείας και ασφαλείας 4.7.1. Εισαγωγή 4.7.2. Κριτήρια για την έγκριση ιατρών εργασίας και ιατρικών οργανισμών 4.7.3. Κριτήρια για την έγκριση ψυχολόγων ασχολούμενων με την ψυχολογική αξιολόγηση και απαιτήσεις της ψυχολογικής αξιολόγησης 4.7.3.1. Πιστοποίηση ψυχολόγων 4.7.3.2. Περιεχόμενο και ερμηνεία της ψυχολογικής αξιολόγησης 4.7.3.3. Επιλογή εργαλείων αξιολόγησης 4.7.4. Ιατρικές εξετάσεις και ψυχολογικές αξιολογήσεις 4.7.4.1. Πριν την πρόσληψη: 4.7.4.1.1. Ελάχιστο περιεχόμενο της ιατρικής εξέτασης 4.7.4.1.2. Ψυχολογική αξιολόγηση 4.7.4.2. Μετά την πρόσληψη 4.7.4.2.1. Συχνότητα περιοδικών ιατρικών εξετάσεων 4.7.4.2.2. Ελάχιστο περιεχόμενο της περιοδικής ιατρικής εξέτασης 4.7.4.2.3. Συμπληρωματικές ιατρικές εξετάσεις ή/και ψυχολογικές αξιολογήσεις 4.7.5. Ιατρικές απαιτήσεις 4.7.5.1. Γενικές απαιτήσεις 4.7.5.2. Απαιτήσεις όρασης 4.7.5.3. Απαιτήσεις ακοής 4.8. Μητρώα υποδομής και τροχαίου υλικού 4.8.1. Υποδομή 4.8.2. Τροχαίο υλικό 5. ΣΤΟΙΧΕΙΑ ΔΙΑΛΕΙΤΟΥΡΓΙΚΟΤΗΤΑΣ 5.1. Ορισμός 5.2. Κατάλογος στοιχείων 5.3. Επιδόσεις και προδιαγραφές στοιχείων 6. ΑΞΙΟΛΟΓΗΣΗ ΣΥΜΜΟΡΦΩΣΗΣ Η/ΚΑΙ ΚΑΤΑΛΛΗΛΟΤΗΤΑΣ ΓΙΑ ΧΡΗΣΗ ΤΩΝ ΣΤΟΙΧΕΙΩΝ ΔΙΑΛΕΙΤΟΥΡΓΙΚΟΤΗΤΑΣ ΚΑΙ ΕΠΑΛΗΘΕΥΣΗ ΤΟΥ ΥΠΟΣΥΣΤΗΜΑΤΟΣ 6.1. Στοιχεία διαλειτουργικότητας 6.2. Υποσύστημα Διεξαγωγή και διαχείριση της κυκλοφορίας 6.2.1. Αρχές 6.2.2. Φάκελος κανόνων και διαδικασιών 6.2.3. Διαδικασία αξιολόγησης 6.2.3.1. Απόφαση της αρμόδιας αρχής 6.2.3.2. Σε περίπτωση που απαιτείται αξιολόγηση 6.2.4. Λειτουργία του συστήματος 7. ΕΦΑΡΜΟΓΗ 7.1. Αρχές 7.2. Κατευθυντήριες γραμμές εφαρμογής 7.3. Ειδικές περιπτώσεις 7.3.1. Εισαγωγή 7.3.2. Καταλογοσ ειδικων περιπτωσεων ΠΑΡΑΡΤΗΜΑ A ΚΑΝΟΝΕΣ ΛΕΙΤΟΥΡΓΙΑΣ ΓΙΑ ΤΑ ERTMS/ETCS ΚΑΙ ERTMS/GSM-R ΠΑΡΑΡΤΗΜΑ B ΛΟΙΠΟΙ ΚΑΝΟΝΕΣ ΠΟΥ ΚΑΘΙΣΤΟΥΝ ΔΥΝΑΤΗ ΤΗ ΣΥΝΕΚΤΙΚΗ ΛΕΙΤΟΥΡΓΙΑ ΝΕΩΝ ΕΠΙΧΕΙΡΗΣΙΑΚΩΝ ΥΠΟΣΥΣΤΗΜΑΤΩΝ ΠΑΡΑΡΤΗΜΑ Γ ΜΕΘΟΔΟΛΟΓΙΑ ΓΙΑ ΕΠΙΚΟΙΝΩΝΙΕΣ ΣΧΕΤΙΖΟΜΕΝΕΣ ΜΕ ΤΗΝ ΑΣΦΑΛΕΙΑ ΠΑΡΑΡΤΗΜΑ Δ ΠΛΗΡΟΦΟΡΙΕΣ ΣΤΙΣ ΟΠΟΙΕΣ ΠΡΕΠΕΙ ΝΑ ΕΧΕΙ ΠΡΟΣΒΑΣΗ Η ΕΠΙΧΕΙΡΗΣΗ ΣΙΔΗΡΟΔΡΟΜΩΝ ΟΣΟΝ ΑΦΟΡΑ ΤΗ(ΙΣ) ΔΙΑΔΡΟΜΗ(ΕΣ) ΟΠΟΥ ΣΚΟΠΕΥΕΙ ΝΑ ΑΣΚΗΣΕΙ ΔΡΑΣΤΗΡΙΟΤΗΤΑ ΠΑΡΑΡΤΗΜΑ E ΓΛΩΣΣΑ ΚΑΙ ΕΠΙΠΕΔΟ ΕΠΙΚΟΙΝΩΝΙΑΣ ΠΑΡΑΡΤΗΜΑ ΣΤ ΚΑΤΕΥΘΥΝΤΗΡΙΕΣ ΓΡΑΜΜΕΣ ΑΞΙΟΛΟΓΗΣΗΣ ΓΙΑ ΤΟ ΥΠΟΣΥΣΤΗΜΑ ΔΙΕΞΑΓΩΓΗΣ ΚΑΙ ΔΙΑΧΕΙΡΙΣΗΣ ΤΗΣ ΚΥΚΛΟΦΟΡΙΑΣ ΠΑΡΑΡΤΗΜΑ Ζ ΕΝΗΜΕΡΩΤΙΚΟΥ ΚΑΙ ΟΧΙ ΥΠΟΧΡΕΩΤΙΚΟΥ ΧΑΡΑΚΤΗΡΑ ΚΑΤΑΛΟΓΟΣ ΣΤΟΙΧΕΙΩΝ ΠΡΟΣ ΕΠΑΛΗΘΕΥΣΗ ΓΙΑ ΚΑΘΕ ΒΑΣΙΚΗ ΠΑΡΑΜΕΤΡΟ ΠΑΡΑΡΤΗΜΑ Θ ΔΕΝ ΧΡΗΣΙΜΟΠΟΙΕΙΤΑΙ ΠΑΡΑΡΤΗΜΑ Ι ΕΛΑΧΙΣΤΑ ΣΤΟΙΧΕΙΑ ΣΧΕΤΙΚΑ ΜΕ ΤΑ ΕΠΑΓΓΕΛΜΑΤΙΚΑ ΠΡΟΣΟΝΤΑ ΓΙΑ ΤΑ ΚΑΘΗΚΟΝΤΑ ΤΑ ΣΧΕΤΙΚΑ ΜΕ ΤΗ «ΣΥΝΟΔΕΙΑ ΑΜΑΞΟΣΤΟΙΧΙΩΝ» ΠΑΡΑΡΤΗΜΑ ΙΑ ΔΕΝ ΧΡΗΣΙΜΟΠΟΙΕΙΤΑΙ ΠΑΡΑΡΤΗΜΑ ΙΒ ΕΛΑΧΙΣΤΑ ΣΤΟΙΧΕΙΑ ΣΧΕΤΙΚΑ ΜΕ ΤΑ ΕΠΑΓΓΕΛΜΑΤΙΚΑ ΠΡΟΣΟΝΤΑ ΓΙΑ ΤΑ ΚΑΘΗΚΟΝΤΑ ΠΡΟΕΤΟΙΜΑΣΙΑΣ ΑΜΑΞΟΣΤΟΙΧΙΩΝ ΠΑΡΑΡΤΗΜΑ ΙΓ ΔΕΝ ΧΡΗΣΙΜΟΠΟΙΕΙΤΑΙ ΠΑΡΑΡΤΗΜΑ ΙΔ ΚΑΤΕΥΘΥΝΤΗΡΙΕΣ ΓΡΑΜΜΕΣ ΕΦΑΡΜΟΓΗΣ ΠΑΡΑΡΤΗΜΑ ΙΕ ΔΕΝ ΧΡΗΣΙΜΟΠΟΙΕΙΤΑΙ ΠΑΡΑΡΤΗΜΑ ΙΣΤ ΣΤΟΙΧΕΙΑ ΤΑΥΤΟΠΟΙΗΣΗΣ ΟΧΗΜΑΤΟΣ ΠΑΡΑΡΤΗΜΑ ΙΖ ΔΕΝ ΧΡΗΣΙΜΟΠΟΙΕΙΤΑΙ ΠΑΡΑΡΤΗΜΑ ΙΗ ΤΑΥΤΟΠΟΙΗΣΗ ΑΜΑΞΟΣΤΟΙΧΙΑΣ ΠΑΡΑΡΤΗΜΑ ΙΘ ΟΡΑΤΟΤΗΤΑ ΑΜΑΞΟΣΤΟΙΧΙΑΣ — ΟΠΙΣΘΙΟ ΑΚΡΟ ΠΑΡΑΡΤΗΜΑ Κ ΕΠΙΔΟΣΗ ΠΕΔΗΣ ΠΑΡΑΡΤΗΜΑ ΚΑ ΚΑΤΑΛΟΓΟΣ ΑΝΟΙΚΤΩΝ ΣΗΜΕΙΩΝ ΠΑΡΑΡΤΗΜΑ ΚΒ ΚΑΤΑΡΤΙΣΗ ΚΑΙ ΕΠΙΚΑΙΡΟΠΟΙΗΣΗ ΦΑΚΕΛΟΥ ΚΑΝΟΝΩΝ ΓΙΑ ΜΗΧΑΝΟΔΗΓΟΥΣ ΛΕΞΙΛΟΓΙΟ

ΤΕΧΝΙΚΗ ΠΡΟΔΙΑΓΡΑΦΗ ΔΙΑΛΕΙΤΟΥΡΓΙΚΟΤΗΤΑΣ

ΥΠΟΣΥΣΤΗΜΑ ΔΙΕΞΑΓΩΓΗ ΚΑΙ ΔΙΑΧΕΙΡΙΣΗ ΤΗΣ ΚΥΚΛΟΦΟΡΙΑΣ

1. ΕΙΣΑΓΩΓΗ

1.1. ΤΕΧΝΙΚΟ ΠΕΔΙΟ ΕΦΑΡΜΟΓΗΣ

Η παρούσα ΤΠΔ αφορά το υποσύστημα Διεξαγωγή και διαχείριση της κυκλοφορίας που αναφέρεται στον κατάλογο του σημείου 1 στο Παράρτημα ΙΙ της Οδηγίας 2001/16/ΕΚ.

Περαιτέρω πληροφορίες σχετικά με το υποσύστημα αυτό παρέχονται στο Κεφάλαιο 2.

1.2. ΓΕΩΓΡΑΦΙΚΟ ΠΕΔΙΟ ΕΦΑΡΜΟΓΗΣ

Το γεωγραφικό πεδίο εφαρμογής της παρούσας ΤΠΔ αποτελεί το διευρωπαϊκό συμβατικό σιδηροδρομικό σύστημα όπως περιγράφεται στο Παράρτημα Ι της Οδηγίας 2001/16/ΕΚ.

Περιεχόμενο της παρούσας ΤΠΔ

Σύμφωνα με τις διατάξεις του άρθρου 5 Παράγραφος 3 της Οδηγίας 2001/16/ΕΚ, η παρούσα ΤΠΔ:

(α) περιγράφει το σκοπούμενο πεδίο εφαρμογής του υποσυστήματος Διεξαγωγή και διαχείριση της κυκλοφορίας — Κεφάλαιο 2·

(β) καθορίζει τις βασικές απαιτήσεις για κάθε οικείο υποσύστημα και για τις διεπαφές του με άλλα υποσυστήματα — Κεφάλαιο 3·

(γ) καθορίζει τις επιχειρησιακές και τεχνικές προδιαγραφές που πρέπει να πληρούνται από το υποσύστημα στόχος και τις διεπαφές του με άλλα υποσυστήματα. Εφόσον είναι αναγκαίο, οι προδιαγραφές αυτές είναι δυνατόν να διαφέρουν ανάλογα με τη χρήση του υποσυστήματος, παραδείγματος χάρη ανάλογα με τις κατηγορίες γραμμής, κόμβου, ή/και τροχαίου υλικού κατά τα προβλεπόμενα στο Παράρτημα Ι της Οδηγίας — Κεφάλαιο 4·

(δ) προσδιορίζει τα στοιχεία διαλειτουργικότητας και τις διεπαφές που καλύπτονται από ευρωπαϊκές προδιαγραφές, συμπεριλαμβανομένων των Ευρωπαϊκών Προτύπων, που είναι αναγκαία για την επίτευξη διαλειτουργικότητας στο διευρωπαϊκό συμβατικό σιδηροδρομικό σύστημα — Κεφάλαιο 5·

(ε) αναφέρει, σε κάθε υπό εξέταση περίπτωση, τις διαδικασίες για την αξιολόγηση της συμμόρφωσης ή της καταλληλότητας για χρήση. Ειδικότερα εδώ περιλαμβάνονται οι ενότητες που ορίζονται στην απόφαση αριθ. 93/465/ΕΚ ή, ενδεχομένως, οι ειδικές διαδικασίες που προβλέπονται για την αξιολόγηση είτε της συμμόρφωσης είτε της καταλληλότητας για χρήση στοιχείων διαλειτουργικότητας και για την επαλήθευση «ΕΚ» υποσυστημάτων. Στις περιπτώσεις κατά τις οποίες υπάρχουν έγγραφα που είναι δυνατόν να χρησιμοποιηθούν ως στοιχεία αναφοράς ώστε να συμβάλλουν στην εφαρμογή της παρούσας ΤΠΔ, τα έγγραφα αυτά αναφέρονται σε κατάλογο — Κεφάλαιο 6·

(στ) περιγράφει τη στρατηγική για την εφαρμογή της ΤΠΔ. Ειδικότερα, είναι αναγκαίο να εξειδικεύονται τα διανυτέα στάδια και τα στοιχεία που πρέπει να εφαρμοστούν για την προοδευτική μετάβαση από την υφιστάμενη κατάσταση προς την τελική κατάσταση όπου η συμμόρφωση προς την ΤΠΔ πρέπει να είναι ο κανόνας — Κεφάλαιο 7·

(ζ) περιγράφει, για το οικείο προσωπικό, τα επαγγελματικά προσόντα και τους όρους υγείας και ασφαλείας στην εργασία που απαιτούνται για τη λειτουργία και τη συντήρηση του υπόψη υποσυστήματος καθώς και για την εφαρμογή της ΤΠΔ — Κεφάλαιο 4.

Επιπλέον, σύμφωνα με τις διατάξεις του άρθρου 5 Παράγραφος 5, είναι δυνατόν να γίνεται πρόβλεψη όσον αφορά ειδικές περιπτώσεις για κάθε ΤΠΔ. Οι περιπτώσεις αυτές αναφέρονται στο Κεφάλαιο 7.

Επίσης, στο Κεφάλαιο 4 η παρούσα ΤΠΔ περιέχει τους κανόνες λειτουργίας και συντήρησης οι οποίοι προσιδιάζουν στο πεδίο εφαρμογής που περιγράφεται στις Παραγράφους 1.1 και 1.2 ανωτέρω.

2. ΚΑΘΟΡΙΣΜΟΣ ΤΟΥ ΥΠΟΣΥΣΤΗΜΑΤΟΣ/ΠΕΔΙΟ ΕΦΑΡΜΟΓΗΣ

2.1. ΥΠΟΣΥΣΤΗΜΑ

Το υποσύστημα Διεξαγωγή και διαχείριση της κυκλοφορίας καθορίζεται στο παράρτημα ΙΙ της Οδηγίας 2001/16/ΕΚ σημείο 2.4.

Ειδικότερα περιλαμβάνει:

— «Τις διαδικασίες και το σχετικό υλικό που καθιστούν δυνατή τη συνεκτική λειτουργία των διαφόρων δομικών υποσυστημάτων, τόσο κατά την κανονική όσο και κατά την έκρυθμη λειτουργία, περιλαμβανόμενων μεταξύ άλλων της οδήγησης αμαξοστοιχιών, του προγραμματισμού και της διαχείρισης της κυκλοφορίας.

— Τα επαγγελματικά προσόντα που είναι δυνατόν να απαιτηθούν για την παροχή διασυνοριακών υπηρεσιών.»

2.2. ΠΕΔΙΟ ΕΦΑΡΜΟΓΗΣ

Το πεδίο εφαρμογής της παρούσας ΤΠΔ ισχύει για το υποσύστημα Διεξαγωγή και διαχείριση της κυκλοφορίας διαχειριστών υποδομής και επιχειρήσεων σιδηροδρόμων το σχετικό με τη λειτουργία αμαξοστοιχιών στις συμβατικές σιδηροδρομικές γραμμές ΔΕΔ.

Οι προδιαγραφές που περιέχονται στην ΤΠΔ διεξαγωγής και διαχείρισης της κυκλοφορίας είναι δυνατόν να χρησιμοποιηθούν ως έγγραφο αναφοράς όσον αφορά τη λειτουργία αμαξοστοιχιών ακόμη και εάν οι αμαξοστοιχίες αυτές δεν καλύπτονται από το πεδίο εφαρμογής της παρούσας ΤΠΔ.

▼M2

2.2.1. ΠΡΟΣΩΠΙΚΟ ΚΑΙ ΑΜΑΞΟΣΤΟΙΧΙΕΣ

Τα σημεία 4.6 και 4.7 εφαρμόζονται για το προσωπικό που ασκεί τα κρίσιμα για την ασφάλεια καθήκοντα της συνοδείας αμαξοστοιχίας, όταν πρόκειται για διέλευση συνόρου(ων) μεταξύ κρατών, και εργάζεται πέραν κάθε σημείου(ων) χαρακτηρισμένου(ων) ως «συνοριακού(ών)» στη δήλωση δικτύου διαχειριστή υποδομής και περιλαμβανόμενου(ων) στην αρμοδιότητά του σε θέματα ασφάλειας.

Το σημείο «4.6.2 γλωσσική επάρκεια» εφαρμόζεται επιπροσθέτως για τους μηχανοδηγούς, όπως ορίζει το σημείο 8 του παραρτήματος VI της οδηγίας 2007/59/ΕΚ.

Μέλος του προσωπικού δεν θεωρείται ότι διέρχεται σύνορο εφόσον η άσκηση καθηκόντων περιλαμβάνει εργασία μόνο μέχρι «συνοριακές» θέσεις, όπως περιγράφεται στο πρώτο εδάφιο του παρόντος σημείου.

Για το προσωπικό που ασκεί τα κρίσιμα για την ασφάλεια καθήκοντα της ρύθμισης της κυκλοφορίας αμαξοστοιχιών και της έγκρισης κίνησης αμαξοστοιχιών εφαρμόζεται η αμοιβαία αναγνώριση επαγγελματικών προσόντων και όρων υγείας και ασφαλείας μεταξύ κρατών μελών.

Για το προσωπικό που ασκεί κρίσιμα για την ασφάλεια καθήκοντα, τα οποία σχετίζονται με την τελική προετοιμασία αμαξοστοιχίας πριν από την προγραμματισμένη διέλευση συνόρου(ων) και εργάζεται πέραν από «συνοριακή(ών)» θέσης(εων), όπως περιγράφεται στο πρώτο εδάφιο του παρόντος σημείου, εφαρμόζεται το σημείο 4.6 με αμοιβαία αναγνώριση των όρων υγείας και ασφαλείας μεταξύ κρατών μελών. Αμαξοστοιχία δεν θεωρείται ότι εκτελεί διασυνοριακό δρομολόγιο εφόσον όλα τα οχήματα της αμαξοστοιχίας που διασχίζει τα σύνορα κράτους φθάνουν μόνον μέχρι τη(ις) συνοριακή(ές) θέση(εις), όπως περιγράφεται στο πρώτο εδάφιο του παρόντος σημείου.

Τα ανωτέρω είναι δυνατό να συνοψιστούν στους κάτωθι πίνακες:







Προσωπικό απασχολούμενο στη λειτουργία αμαξοστοιχιών που διασχίζουν σύνορα κρατών και προχωρούν πέραν των συνοριακών θέσεων Καθήκον Επαγγελματικά προσόντα Ιατρικές απαιτήσεις Συνοδεία αμαξοστοιχίας 4.6 4.7 Έγκριση κίνησης αμαξοστοιχίας Αμοιβαία αναγνώριση Αμοιβαία αναγνώριση Προετοιμασία αμαξοστοιχίας 4.6 Αμοιβαία αναγνώριση Ρύθμιση κυκλοφορίας αμαξοστοιχιών Αμοιβαία αναγνώριση Αμοιβαία αναγνώριση







Προσωπικό απασχολούμενο σε αμαξοστοιχίες που δεν διασχίζουν σύνορα κρατών ή τα διασχίζουν μέχρι συνοριακές θέσεις Καθήκον Επαγγελματικά προσόντα Ιατρικές απαιτήσεις Συνοδεία αμαξοστοιχίας Αμοιβαία αναγνώριση Αμοιβαία αναγνώριση Έγκριση κίνησης αμαξοστοιχίας Αμοιβαία αναγνώριση Αμοιβαία αναγνώριση Προετοιμασία αμαξοστοιχίας Αμοιβαία αναγνώριση Αμοιβαία αναγνώριση Ρύθμιση κυκλοφορίας αμαξοστοιχιών Αμοιβαία αναγνώριση Αμοιβαία αναγνώριση

▼B

2.2.2. ΑΡΧΕΣ ΛΕΙΤΟΥΡΓΙΑΣ

Οι υφιστάμενες σε ευρωπαϊκό επίπεδο διαφορές όσον αφορά τις αρχές και τη διάταξη της υποδομής, που είναι τουλάχιστον μερικώς υπεύθυνες για υφιστάμενες διαφορές σε κανόνες και διαδικασίες, συχνά μπορεί να υπερκεραστούν μόνο με επενδύσεις τεραστίου ύψους.

Κατά συνέπεια ο γενικός στόχος της παρούσας έκδοσης της ΤΠΔ αυτής, η οποία είναι η πρώτη μετά την έναρξη ισχύος της Οδηγίας 2001/16/ΕΚ, δεν είναι η δημιουργία ενός μοναδικού ευρωπαϊκού οδηγού για τη διεξαγωγή και διαχείριση της συμβατικής σιδηροδρομικής κυκλοφορίας. Οι κανόνες και οι διαδικασίες όμως οι οποίοι καθιστούν δυνατή τη συνεκτική λειτουργία των νέων δομικών υποσυστημάτων που πρόκειται να χρησιμοποιηθούν στο ΔΕΔ, και ειδικότερα εκείνων που συνδέονται άμεσα με τη λειτουργία νέου συστήματος ελέγχου και σηματοδότησης αμαξοστοιχιών, πρέπει να είναι πανομοιότυπα όπου υφίστανται πανομοιότυπες καταστάσεις.

Αρχικώς η παρούσα ΤΠΔ κάλυπτε μόνο τα στοιχεία (όπως εκτίθενται στο Κεφάλαιο 4) του υποσυστήματος «Διεξαγωγή και διαχείριση της κυκλοφορίας» για συμβατικό σιδηρόδρομο, όπου κυρίως υφίστανται επιχειρησιακές διεπαφές μεταξύ επιχειρήσεων σιδηροδρόμων και διαχειριστών υποδομής ή όπου προκύπτει ιδιαίτερο όφελος για τη διαλειτουργικότητα. Κατά τη διαδικασία αυτή δόθηκε η δέουσα σημασία στις απαιτήσεις της Οδηγίας 2004/49/ΕΚ (Οδηγία για τη σιδηροδρομική ασφάλεια).

▼M2

Κατά συνέπεια, στο παράρτημα Α της παρούσας ΤΠΔ καθορίζονται πλέον λεπτομερείς κανόνες λειτουργίας για το Ευρωπαϊκό Σύστημα Ελέγχου Αμαξοστοιχιών (ETCS) και το Παγκόσμιο Σύστημα Κινητών Επικοινωνιών — Σιδηρόδρομοι (GSM-R).

▼B

2.2.3. ΕΦΑΡΜΟΓΗ ΣΕ ΥΦΙΣΤΑΜΕΝΑ ΟΧΗΜΑΤΑ ΚΑΙ ΥΠΟΔΟΜΗ

Ενώ οι περισσότερες από τις απαιτήσεις που περιέχονται στην παρούσα ΤΠΔ αφορούν μεθόδους και διαδικασίες, κάποιες από αυτές αφορούν και φυσικά στοιχεία, αμαξοστοιχίες και οχήματα που είναι σημαντικά από άποψη επιχειρησιακή.

Τα κατασκευαστικά κριτήρια για τα στοιχεία αυτά περιγράφονται στις ΤΠΔ που καλύπτουν άλλα υποσυστήματα όπως το τροχαίο υλικό. Στο πλαίσιο της ΤΠΔ ΔΔΚ εξετάζεται η επιχειρησιακή τους λειτουργία.

Στις περιπτώσεις αυτές αναγνωρίζεται ότι η μετατροπή υφιστάμενων τροχαίων υλικού/μέσων υποδομής για την πλήρωση όλων των απαιτήσεων της παρούσας ΤΠΔ θα μπορούσε να αποδειχθεί οικονομικά ασύμφορη. Συνεπώς οι σχετικές απαιτήσεις πρέπει να εφαρμόζονται μόνο για νέα στοιχεία ή όταν κάποιο στοιχείο αναβαθμίζεται ή ανακαινίζεται και απαιτείται γι'αυτό νέα άδεια για θέση σε χρήση υπό την έννοια της Οδηγίας 2001/16/ΕΚ άρθρο 14 Παράγραφος 3.

2.3. ΣΧΕΣΗ ΜΕΤΑΞΥ ΤΗΣ ΠΑΡΟΥΣΑΣ ΤΠΔ ΚΑΙ ΤΗΣ ΟΔΗΓΙΑΣ 2004/49/ΕΚ

Αν και η παρούσα ΤΠΔ έχει εκπονηθεί με βάση την Οδηγία 2001/16/ΕΚ για τη διαλειτουργικότητα, διαλαμβάνει απαιτήσεις οι οποίες σχετίζονται στενά με τις επιχειρησιακές διαδικασίες και μεθόδους που απαιτούνται από διαχειριστή υποδομής ή επιχείρηση σιδηροδρόμων κατά την υποβολή αίτησης για πιστοποιητικό ασφαλείας σύμφωνα με την Οδηγία 2004/49/ΕΚ για την ασφάλεια.

3. ΒΑΣΙΚΕΣ ΑΠΑΙΤΗΣΕΙΣ

3.1. ΣΥΜΜΟΡΦΩΣΗ ΠΡΟΣ ΤΙΣ ΒΑΣΙΚΕΣ ΑΠΑΙΤΗΣΕΙΣ

Σύμφωνα με τις διατάξεις του άρθρου 4 Παράγραφος 1 της Οδηγίας 2001/16/ΕΚ, το διευρωπαϊκό συμβατικό σιδηροδρομικό σύστημα, τα υποσυστήματά του και τα στοιχεία διαλειτουργικότητάς τους πρέπει να πληρούν τις βασικές απαιτήσεις που εκτίθενται κατά τρόπο γενικό στο παράρτημα ΙΙΙ της Οδηγίας.

3.2. ΒΑΣΙΚΕΣ ΑΠΑΙΤΗΣΕΙΣ — ΓΕΝΙΚΗ ΘΕΩΡΗΣΗ

Οι βασικές απαιτήσεις καλύπτουν:

— την ασφάλεια,

— την αξιοπιστία και τη διαθεσιμότητα,

— την υγεία,

— την προστασία του περιβάλλοντος,

— την τεχνική συμβατότητα.

Σύμφωνα με την Οδηγία 2001/16/ΕΚ, οι βασικές απαιτήσεις μπορεί να είναι γενικής εφαρμογής για το σύνολο του διευρωπαϊκού συμβατικού σιδηροδρομικού συστήματος ή να είναι είδιες κάθε υποσυστήματος και των στοιχείων του.

3.3. ΕΙΔΙΕΣ ΠΑΡΑΜΕΤΡΟΙ ΣΧΕΤΙΚΕΣ ΜΕ ΤΙΣ ΑΠΑΙΤΗΣΕΙΣ ΑΥΤΕΣ

Η διασύνδεση των γενικών απαιτήσεων προς το υποσύστημα Διεξαγωγή και διαχείριση της κυκλοφορίας καθορίζεται στις Παραγράφους που ακολουθούν.

3.3.1. ΑΣΦΑΛΕΙΑ

Σύμφωνα με το παράρτημα III της Οδηγίας 2001/16/ΕΚ, οι βασικές απαιτήσεις οι σχετιζόμενες με την ασφάλεια οι οποίες εφαρμόζονται στο υποσύστημα Διεξαγωγή και διαχείριση της κυκλοφορίας είναι οι ακόλουθες.

«O σχεδιασμός, η κατασκευή ή η παραγωγή, η συντήρηση και η επιτήρηση των κατασκευαστικών στοιχείων που είναι καίρια για την ασφάλεια και, ειδικότερα, των στοιχείων που υπεισέρχονται στην κυκλοφορία των τρένων, πρέπει να εγγυώνται την ασφάλεια στο επίπεδο που αντιστοιχεί προς τους στόχους που έχουν καθοριστεί για το δίκτυο, ακόμα και υπό τις καθορισμένες αντίξοες συνθήκες.».

Οσον αφορά το υποσύστημα Διεξαγωγή και διαχείριση της κυκλοφορίας, η βασική αυτή απαίτηση αποτελεί το αντικείμενο της προδιαγραφής των σημείων «Ορατότητα αμαξοστοιχίας» (σημεία 4.2.2.1 και 4.3) και «Ακουστότητα αμαξοστοιχίας» υπό 4.2.2.2 και 4.3.

«Οι παράμετροι που υπεισέρχονται στην επαφή τροχού-τροχιάς πρέπει να πληρούν τα κριτήρια σταθερότητας κύλισης που είναι αναγκαία ώστε να εξασφαλίζεται κυκλοφορία με πλήρη ασφάλεια υπό την επιτρεπόμενη μέγιστη ταχύτητα.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

«Τα χρησιμοποιούμενα στοιχεία πρέπει να ανθίστανται στις καθοριζόμενες συνήθεις ή εξαιρετικές καταπονήσεις κατά τη διάρκεια της λειτουργίας τους. Οι τυχαίες βλάβες τους πρέπει, με τη χρήση ενδεδειγμένων μέσων, να έχουν περιορισμένες συνέπειες επί της ασφαλείας.».

Οσον αφορά το υποσύστημα Διεξαγωγή και διαχείριση της κυκλοφορίας, η βασική αυτή απαίτηση αποτελεί το αντικείμενο της προδιαγραφής του σημείου «Ορατότητα αμαξοστοιχίας» (υπό 4.2.2.1 και 4.3).

«Ο σχεδιασμός των μόνιμων εγκαταστάσεων και του τροχαίου υλικού, καθώς και η επιλογή των χρησιμοποιουμένων υλικών, πρέπει να γίνονται έτσι ώστε να περιορίζεται η εκδήλωση, η διάδοση και τα αποτελέσματα της φωτιάς και του καπνού σε περίπτωση πυρκαγιάς.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

«Οι διατάξεις με προορισμό το χειρισμό από τους χρήστες πρέπει να είναι σχεδιασμένες κατά τρόπο ώστε να μην θέτουν σε κίνδυνο την ασφαλή εκμετάλλευση των διατάξεων ή την υγεία και την ασφάλεια των χρηστών σε περίπτωση προβλεπτών χρήσεων που δεν είναι σύμφωνες προς τις αναγραφόμενες οδηγίες.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.3.2. ΑΞΙΟΠΙΣΤΙΑ ΚΑΙ ΔΙΑΘΕΣΙΜΟΤΗΤΑ

«H επιτήρηση και η συντήρηση των σταθερών ή των κινητών στοιχείων που υπεισέρχονται στην κυκλοφορία των τρένων πρέπει να οργανώνονται, να διενεργούνται και να εκτιμώνται ποσοτικά κατά τρόπο ώστε να διατηρείται η λειτουργία τους υπό τις προβλεπόμενες συνθήκες.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.3.3. ΥΓΕΙΑ

«Τα υλικά που ενδέχεται, με τον τρόπο χρήσης τους, να θέσουν σε κίνδυνο την υγεία των προσώπων που έχουν πρόσβαση σε αυτά, δεν πρέπει να χρησιμοποιούνται στα τρένα και στη σιδηροδρομική υποδομή.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

«H επιλογή, οι εφαρμογές και η χρήση των υλικών αυτών πρέπει να γίνονται κατά τρόπο ώστε να περιορίζονται οι εκπομπές επιβλαβών και επικινδύνων καπνών ή αερίων, ειδικότερα σε περίπτωση πυρκαγιάς.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.3.4. ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ

«Κατά το σχεδιασμό του συστήματος, εκτιμώνται και λαμβάνονται υπόψη οι επιπτώσεις της εγκατάστασης και της εκμετάλλευσης του συμβατικού διευρωπαϊκού σιδηροδρομικού συστήματος επί του περιβάλλοντος, σύμφωνα με τις ισχύουσες κοινοτικές διατάξεις.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

«Τα υλικά που χρησιμοποιούνται στα τρένα και την υποδομή πρέπει να αποτρέπουν την εκπομπή επιβλαβών και επικίνδυνων για το περιβάλλον καπνών ή αερίων, ιδίως σε περίπτωση πυρκαγιάς.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

«Το τροχαίο υλικό και τα συστήματα ενεργειακής τροφοδότησης πρέπει να είναι σχεδιασμένα και κατασκευασμένα κατά τρόπον ώστε να είναι συμβατά, από ηλεκτρομαγνητική άποψη, με τις εγκαταστάσεις, τον εξοπλισμό και τα δημόσια ή ιδιωτικά δίκτυα με τα οποία ενδέχεται να υπάρξει παρεμβολή.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

«Στην εκμετάλλευση του συμβατικού διευρωπαϊκού σιδηροδρομικού συστήματος, πρέπει να τηρούνται τα επίπεδα των κανονιστικών ρυθμίσεων σχετικά με τις ηχητικές οχλήσεις.».

Παρόλο που κατά κύριο λόγο αυτή η βασική απαίτηση αποτελεί το αντικείμενο της ΤΠΔ θορύβου, το υποσύστημα Διεξαγωγή και διαχείριση της κυκλοφορίας καθορίζει στα σημεία 4.2.2.2 και 4.3 ορισμένα στοιχεία όσον αφορά την «ακουστότητα αμαξοστοιχίας».

«Η εκμετάλλευση του συμβατικού διευρωπαϊκού σιδηροδρομικού συστήματος δεν πρέπει να προκαλεί στο έδαφος επίπεδο δονήσεων, απαράδεκτο για τις δραστηριότητες και το χώρο διέλευσης πλησίον της υποδομής και υπό κανονική κατάσταση συντήρησης.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.3.5. ΤΕΧΝΙΚΗ ΣΥΜΒΑΤΟΤΗΤΑ

«Τα τεχνικά χαρακτηριστικά της υποδομής και των μόνιμων εγκαταστάσεων πρέπει να είναι συμβατά και μεταξύ τους και με τα χαρακτηριστικά των τρένων που πρόκειται να κυκλοφορήσουν στο συμβατικό διευρωπαϊκό σιδηροδρομικό σύστημα.

Οταν είναι δύσκολο να τηρηθούν τα χαρακτηριστικά αυτά σε ορισμένα μέρη του δικτύου, θα μπορούσαν να τεθούν σε εφαρμογή προσωρινές λύσεις που να εγγυώνται τη συμβατότητα στο μέλλον.».

Η βασική αυτή απαίτηση δεν έχει σχέση το υποσύστημα Διεξαγωγή και διαχείριση της κυκλοφορίας.

3.4. ΠΑΡΑΜΕΤΡΟΙ ΕΙΔΙΚΑ ΣΧΕΤΙΖΟΜΕΝΕΣ ΠΡΟΣ ΤΟ ΥΠΟΣΥΣΤΗΜΑ ΔΙΕΞΑΓΩΓΗ ΚΑΙ ΔΙΑΧΕΙΡΙΣΗ ΤΗΣ ΚΥΚΛΟΦΟΡΙΑΣ

3.4.1. ΑΣΦΑΛΕΙΑ

«Η σύγκλιση των κανόνων εκμετάλλευσης των δικτύων, καθώς και τα προσόντα των μηχανοδηγών και του προσωπικού των αμαξοστοιχιών και των κέντρων ελέγχου, πρέπει να εγγυώνται ασφαλή εκμετάλλευση, λαμβανομένων υπόψη των διαφορετικών απαιτήσεων των διασυνοριακών και των εσωτερικών μεταφορών.

Οι διαδικασίες και η συχνότητα συντήρησης, η εκπαίδευση και τα προσόντα του προσωπικού συντήρησης και των κέντρων ελέγχου, καθώς και το σύστημα διασφάλισης της ποιότητας που εφαρμόζεται στα κέντρα ελέγχου και συντήρησης των σχετικών φορέων εκμετάλλευσης, πρέπει να εγγυώνται υψηλό επίπεδο ασφάλειας.».

Η βασική απαίτηση αποτελεί το αντικείμενο των ακόλουθων σημείων της παρούσας προδιαγραφής:

— Στοιχεία ταυτοποίησης οχήματος (Σημείο 4.2.2.3)

— Πέδηση αμαξοστοιχίας (Σημείο 4.2.2.6)

— Σύνθεση αμαξοστοιχίας (Σημείο 4.2.2.5)

— Φόρτωση φορταμαξών (Σημείο 4.2.2.4)

— Διαπίστωση ότι η αμαξοστοιχία είναι σε τάξη πορείας (Σημείο 4.2.2.7)

— Ορατότητα αμαξοστοιχίας (Σημεία 4.2.2.1 και 4.3)

— Ακουστότητα αμαξοστοιχίας (Σημεία 4.2.2.2 και 4.3)

— Αναχώρηση αμαξοστοιχίας (Σημείο 4.2.3.3)

— Διαχείριση κυκλοφορίας (Σημείο 4.2.3.4)

— Οραση σημάτων και συσκευή επαγρύπνησης (Παράγραφος 4.3)

— Επικοινωνίες σχετιζόμενες με την ασφάλεια (Σημεία 4.2.1.5 και 4.6)

— Πληροφοριακό υλικό για μηχανοδηγούς (Σημείο 4.2.1.2)

— Πληροφοριακό υλικό για προσωπικό επιχείρησης σιδηροδρόμων εκτός από μηχανοδηγούς (Σημείο 4.2.1.3)

— Πληροφοριακό υλικό για το προσωπικό διαχειριστή υποδομής που εγκρίνει κινήσεις αμαξοστοιχιών (Σημείο 4.2.1.4)

— Έκρυθμη λειτουργία (Σημείο 4.2.3.6)

— Διαχείριση κατάστασης έκτακτης ανάγκης (Σημείο 4.2.3.7)

— Κανόνες λειτουργίας ERTMS (Παράγραφος 4.4)

— Επαγγελματικά προσόντα (Παράγραφος 4.6)

— Οροι υγείας και ασφαλείας (Παράγραφος 4.7)

3.4.2. ΑΑΞΙΟΠΙΣΤΙΑ ΚΑΙ ΔΙΑΘΕΣΙΜΟΤΗΤΑ

«Οι διαδικασίες και η συχνότητα συντήρησης, η εκπαίδευση και τα προσόντα του προσωπικού συντήρησης και των κέντρων ελέγχου, καθώς και το σύστημα διασφάλισης της ποιότητας που εφαρμόζεται από τους σχετικούς φορείς εκμετάλλευσης στα κέντρα ελέγχου και συντήρησης, πρέπει να εγγυώνται υψηλό επίπεδο αξιοπιστίας και διαθεσιμότητας του συστήματος.»

Η βασική απαίτηση διασφαλίζεται με τα ακόλουθα σημεία της παρούσας προδιαγραφής:

— Σύνθεση αμαξοστοιχίας (Σημείο 4.2.2.5)

— Διαπίστωση ότι η αμαξοστοιχία είναι σε τάξη πορείας (Σημείο 4.2.2.7)

— Διαχείριση κυκλοφορίας (Σημείο 4.2.3.4)

— Επικοινωνίες σχετιζόμενες με την ασφάλεια (Σημείο 4.2.1.5)

— Έκρυθμη λειτουργία (Σημείο 4.2.3.6)

— Διαχείριση κατάστασης έκτακτης ανάγκης (Σημείο 4.2.3.7)

— Επαγγελματικά προσόντα (Παράγραφος 4.6)

— Οροι υγείας και ασφαλείας (Παράγραφος 4.7)

3.4.3. ΤΕΧΝΙΚΗ ΣΥΜΒΑΤΟΤΗΤΑ

«Η σύγκλιση των κανόνων εκμετάλλευσης των δικτύων, καθώς και τα προσόντα των μηχανοδηγών, του προσωπικού των αμαξοστοιχιών και του προσωπικού διαχείρισης της κυκλοφορίας, πρέπει να εγγυώνται την αποδοτική εκμετάλλευση του συμβατικού διευρωπαϊκού σιδηροδρομικού συστήματος, λαμβανομένων υπόψη των διαφορετικών απαιτήσεων των διασυνοριακών και των εγχώριων υπηρεσιών.»

Η βασική απαίτηση διασφαλίζεται με τα ακόλουθα σημεία της παρούσας προδιαγραφής:

— Στοιχεία ταυτοποίησης οχήματος (Σημείο 4.2.2.3)

— Πέδηση αμαξοστοιχίας (Σημείο 4.2.2.6)

— Σύνθεση αμαξοστοιχίας (Σημείο 4.2.2.5)

— Φόρτωση φορτάμαξας (Σημείο 4.2.2.4)

— Επικοινωνίες σχετιζόμενες με την ασφάλεια (Σημείο 4.2.1.5)

— Έκρυθμη λειτουργία (Σημείο 4.2.3.6)

— Διαχείριση κατάστασης έκτακτης ανάγκης (Σημείο 4.2.3.7)

4. ΧΑΡΑΚΤΗΡΙΣΤΙΚΑ ΤΟΥ ΥΠΟΣΥΣΤΗΜΑΤΟΣ

4.1. ΕΙΣΑΓΩΓΗ

Το διευρωπαϊκό συμβατικό σιδηροδρομικό σύστημα (ΔΕΔ), το οποίο διέπεται από την Οδηγία 2001/16/ΕΚ και του οποίου μέρος αποτελεί το υποσύστημα Διεξαγωγή και διαχείριση της κυκλοφορίας, αποτελεί ενσωματωμένο σύστημα του οποίου πρέπει να επαληθεύεται η συνεκτικότητα. Η συνεκτικότητα αυτή πρέπει να ελέγχεται ειδικότερα όσον αφορά τις προδιαγραφές του υποσυστήματος, τις διεπαφές του με το σύστημα στο οποίο ενσωματώνεται καθώς και τους επιχειρησιακούς κανόνες.

Λαμβανομένων υπόψη όλων των σχετικών βασικών απαιτήσεων, το υποσύστημα Διεξαγωγή και διαχείριση της κυκλοφορίας, όπως περιγράφεται στην Παράγραφο 2.2, καλύπτει μόνο τα στοιχεία που εξετάζονται στο σημείο που ακολουθεί.

Σύμφωνα με την Οδηγία 2001/14/ΕΚ, η πρόβλεψη όλων των ενδεδειγμένων απαιτήσεων οι οποίες πρέπει να πληρούνται από αμαξοστοιχίες που επιτρέπεται να κυκλοφορούν στο δίκτυό του εμπίπτει στην εν γένει ευθύνη του διαχειριστή υποδομής, λαμβανομένων υπόψη των γεωγραφικών ιδιαιτεροτήτων συγκεκριμένων γραμμών και των λειτουργικών ή τεχνικών προδιαγραφών που εκτίθενται στη συνέχεια.

4.2. ΛΕΙΤΟΥΡΓΙΚΕΣ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΤΟΥ ΥΠΟΣΥΣΤΗΜΑΤΟΣ

Οι λειτουργικές και τεχνικές προδιαγραφές του υποσυστήματος Διεξαγωγή και διαχείριση της κυκλοφορίας αποτελούνται από τα ακόλουθα:

— προδιαγραφές σχετικές με το προσωπικό

— προδιαγραφές σχετικές με τις αμαξοστοιχίες

— προδιαγραφές σχετικές με τις επιχειρησιακές ενέργειες για αμαξοστοιχίες.

4.2.1. ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΟ ΠΡΟΣΩΠΙΚΟ

4.2.1.1. Γενικές απαιτήσεις

Το σημείο αυτό ασχολείται με το προσωπικό που συμβάλλει στη λειτουργία του υποσυστήματος εκτελώντας καθήκοντα κρίσιμα για την ασφάλεια με απευθείας διεπαφή μεταξύ επιχείρησης σιδηροδρόμων και διαχειριστή υποδομής.

— Προσωπικό επιχείρησης σιδηροδρόμων: — — επιφορτισμένο με τα καθήκοντα οδήγησης αμαξοστοιχιών (αναφερόμενο παντού στο παρόν έγγραφο ως 'μηχανοδηγός') και το οποίο ανήκει στο «πλήρωμα της αμαξοστοιχίας», — επιφορτισμένο με καθήκοντα επί της αμαξοστοιχίας (εκτός από οδήγηση) και το οποίο ανήκει στο «πλήρωμα της αμαξοστοιχίας», — επιφορτισμένο με τα καθήκοντα προετοιμασίας αμαξοστοιχιών.

— Προσωπικό διαχειριστή υποδομής επιφορτισμένο με τα καθήκοντα έγκρισης της κίνησης αμαξοστοιχιών.

Οι καλυπτόμενοι τομείς είναι:

— Πληροφοριακό υλικό

— Επικοινωνία

και, στο πεδίο που εξειδικεύεται στην Παράγραφο 2.2 της παρούσας ΤΠΔ:

— Προσόντα (βλ. Παράγραφος 4.6 και Παραρτήματα H, Ι και ΙΒ)

— Οροι υγείας και ασφαλείας (βλ. Παράγραφος 4.7).

4.2.1.2. Πληροφοριακό υλικό για μηχανοδηγούς

Η επιχείρηση σιδηροδρόμων που εκμεταλλεύεται την αμαξοστοιχία πρέπει να παρέχει στο μηχανοδηγό όλες τις αναγκαίες πληροφορίες τις απαιτούμενες για την εκτέλεση των καθηκόντων του.

Οι πληροφορίες αυτές πρέπει να λαμβάνουν υπόψη τα αναγκαία στοιχεία για λειτουργία υπό καταστάσεις συνήθεις, έκρυθμες και έκτακτης ανάγκης όσον αφορά τις διαδρομές κίνησης και το τροχαίο υλικό που χρησιμοποιείται στις εν λόγω διαδρομές.

4.2.1.2.1. Οδηγός

Ολες οι αναγκαίες διαδικασίες για τον οδηγό πρέπει να περιλαμβάνονται σε ένα έγγραφο ή μέσο πληροφορικής αποκαλούμενο «Εγχειρίδιο μηχανοδηγού».

Το «Εγχειρίδιο μηχανοδηγού» πρέπει να περιλαμβάνει τις απαιτήσεις για όλες τις διαδρομές κίνησης και το τροχαίο υλικό που χρησιμοποιείται στις εν λόγω διαδρομές σχετικά με τις καταστάσεις κανονικής λειτουργίας, έκρυθμης λειτουργίας και με καταστάσεις έκτακτης ανάγκης τις οποίες είναι δυνατόν να αντιμετωπίσει ο μηχανοδηγός.

Το «Εγχειρίδιο μηχανοδηγού» πρέπει να καλύπτει δύο διακριτά σκέλη:

— ένα το οποίο περιγράφει το σύνολο κοινών κανόνων και διαδικασιών που ισχύουν στο ΔΕΔ (λαμβανομένου υπόψη του περιεχομένου των Παραρτημάτων Α, Β και Γ) και

— ένα άλλο το οποίο περιγράφει όλους τους αναγκαίους κανόνες και διαδικασίες που προσιδιάζουν σε κάθε διαχειριστή υποδομής.

Πρέπει να περιλαμβάνει διαδικασίες οι οποίες καλύπτουν, κατ'ελάχιστο, τις ακόλουθες παραμέτρους:

— Ασφάλεια και προστασία προσωπικού

— Σηματοδότηση και χειρισμοί ελέγχου

— Λειτουργία αμαξοστοιχίας, περιλαμβανομένης της έκρυθμης κατάστασης

— Ελκτικό και λοιπό τροχαίο υλικό

— Συμβάντα και ατυχήματα

Για την εκπόνηση του εγγράφου αυτού υπεύθυνη είναι η επιχείρηση σιδηροδρόμων.

Η επιχείρηση σιδηροδρόμων πρέπει να προσφέρει το Εγχειρίδιο μηχανοδηγού με την ίδια μορφή για το σύνολο της υποδομής στην οποία θα εργάζονται οι μηχανοδηγοί της.

Περιλαμβάνονται δύο προσαρτήματα:

— προσάρτημα 1: Εγχειρίδιο διαδικασιών επικοινωνίας·

— προσάρτημα 2: Βιβλίο εντύπων.

Η επιχείρηση σιδηροδρόμων πρέπει να συντάσσει το Εγχειρίδιο μηχανοδηγού είτε στην γλώσσα κάποιου από τα κράτη μέλη είτε στη γλώσσα εργασίαςκάποιου(ων) (από τους) διαχειριστή(ές) υποδομής για τον(ους) οποίο(ους) θα ισχύουν οι κανόνες. Αυτό δεν θα ισχύει για μηνύματα και έντυπα τα οποία πρέπει να παραμένουν στη γλώσσα εργασίας του(των) διαχειριστή(ών) υποδομής.

Η διαδικασία για την κατάρτιση και την επικαιροποίηση του Εγχειριδίου μηχανοδηγού περιλαμβάνει τις ακόλουθε φάσεις:

— ο διαχειριστής υποδομής (ή ο οργανισμός ο αρμόδιος για την κατάρτιση των κανόνων λειτουργίας) πρέπει να παρέχει στην επιχείρηση σιδηροδρόμων τις ενδεδειγμένες πληροφορίες στη γλώσσα εργασίας του διαχειριστή υποδομής·

— η επιχείρηση σιδηροδρόμων πρέπει να συντάσσει το αρχικό ή το επικαιροποιημένο έγγραφο·

— σε περίπτωση που η γλώσσα η οποία έχει επιλεχθεί από την επιχείρηση σιδηροδρόμων για το Εγχειρίδιο μηχανοδηγού δεν είναι η γλώσσα στην οποία παρασχέθηκαν αρχικά οι ενδεδειγμένες πληροφορίες, η επιχείρηση σιδηροδρόμων έχει την ευθύνη να φροντίσει για κάθε αναγκαία μετάφραση.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας του διαχειριστή υποδομής πρέπει να περιλαμβάνει διαδικασία επικύρωσης ώστε να διασφαλίζεται πως το περιεχόμενο του πληροφοριακού υλικού που παρέχεται στην(ις) επιχείρηση(εις) σιδηροδρόμων είναι πλήρες και ακριβές.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας της επιχείρησης σιδηροδρόμων πρέπει να περιλαμβάνει διαδικασία επικύρωσης ώστε να διασφαλίζεται πως το περιεχόμενο του Εγχειριδίου είναι πλήρες και ακριβές.

Το Παράρτημα ΚΒ περιγράφει τη διαδικασία αυτή με μορφή διαγράμματος ροής και παρέχει γενική έποψη της διαδικασίας.

4.2.1.2.2. Περιγραφή της γραμμής και του σχετικού παρατρόχιου υλικού που σχετίζεται με τις γραμμές κίνησης.

Οι μηχανοδηγοί πρέπει να εφοδιάζονται με περιγραφή των γραμμών και του σχετικού παρατρόχιου υλικού για τις γραμμές στις οποίες θα κινούνται και σχετική με την εργασία της οδήγησης. Οι πληροφορίες αυτές πρέπει να περιλαμβάνονται σε ένα και μόνο έγγραφο ονομαζόμενο «Βιβλίο διαδρομής» (που μπορεί να είναι έγγραφο είτε παραδοσιακό είτε ηλεκτρονικό).

Τα ακόλουθα αποτελούν κατάλογο πληροφοριών οι οποίες πρέπει να παρέχονται κατ'ελάχιστο:

— τα γενικά επιχειρησιακά χαρακτηριστικά

— ένδειξη ανωφερειών και κατωφερειών

— λεπτομερές διάγραμμα της γραμμής

4.2.1.2.2.1. Συγγραφή του Βιβλίου διαδρομής

Το Βιβλίο διαδρομής πρέπει να συγγράφεται είτε στη γλώσσα κάποιου κράτους μέλους την οποία επιλέγει η επιχείρηση σιδηροδρόμων είτε στη γλώσσα εργασίας που χρησιμοποιείται από το διαχειριστή υποδομής.

Πρέπει να περιλαμβάνονται οι ακόλουθες πληροφορίες (ο κατάλογος δεν είναι εξαντλητικός):

— τα γενικά επιχειρησιακά χαρακτηριστικά: — — τύπος σηματοδότησης και αντίστοιχο καθεστώς κίνησης (διπλή γραμμή, αμφίδρομη κίνηση, κίνηση αριστερά ή δεξιά κλπ.) — τύπος τροφοδοσίας ισχύος — τύπος υλικού ραδιοεπικοινωνίας εδάφους — αμαξοστοιχίας·

— ένδειξη ανωφερειών και κατωφερειών: — — τιμές κλίσεων και ακριβείς θέσεις τους·

— λεπτομερές διάγραμμα γραμμής: — — ονόματα σταθμών στη γραμμή και σημαντικές τοποθεσίες και θέσεις τους· — σήραγγες, περιλαμβανόμενων της θέσης, του ονόματος, του μήκους, ειδικών πληροφοριών όπως η ύπαρξη πεζοδρόμων και σημείων ασφαλούς εξόδου καθώς και της θέσης ασφαλών σημείων απ'όπου είναι δυνατή η ασφαλής απομάκρυνση επιβατών — σημεία ουσιώδους σημασίας όπως ουδέτερα τμήματα — επιτρεπόμενα όρια ταχύτητας για κάθε τροχιά, προβλεπομένων, εφόσον είναι αναγκαίο, διαφοροποιημένων ταχυτήτων για ορισμένους τύπους αμαξοστοιχιών — η ονομασία του οργανισμού του αρμόδιου για τον έλεγχο διαχείρισης της κυκλοφορίας και η(οι) ονομασία(ες) των τομέων ελέγχου διαχείρισης κυκλοφορίας — οι ονομασίες και οι περιοχές ελέγχου κέντρων διαχείρισης της κυκλοφορίας όπως ερμάρια σηματοδότησης — προσδιορισμός των ραδιοκαναλιών που πρέπει να χρησιμοποιούνται.

Η μορφή του Βιβλίου διαδρομής πρέπει να είναι η ίδια για όλες τις υποδομές κίνησης των αμαξοστοιχιών συγκεκριμένης επιχείρησης σιδηροδρόμων.

Η επιχείρηση σιδηροδρόμων είναι υπεύθυνη για τη συγγραφή του Βιβλίου διαδρομής, κάνοντας χρήση των πληροφοριών που παρέχονται από το(τους) διαχειριστή(ες) υποδομής.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας του διαχειριστή υποδομής πρέπει να περιλαμβάνει διαδικασία επικύρωσης ώστε να διασφαλίζεται ότι το περιεχόμενο του πληροφοριακού υλικού που παρέχεται στην(στις) επιχείρηση(εις) σιδηροδρόμων είναι πλήρες και ακριβές.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας επιχείρησης σιδηροδρόμων πρέπει να περιλαμβάνει διαδικασία επικύρωσης ώστε να διασφαλίζεται ότι το περιεχόμενο του Βιβλίου διαδρομής είναι πλήρες και ακριβές.

4.2.1.2.2.2. Τροποποιημένα στοιχεία

Ο διαχειριστής υποδομής πρέπει να γνωστοποιεί στην επιχείρηση σιδηροδρόμων στοιχεία που τυχόν τροποποιούνται είτε μονίμως είτε προσωρινώς. Οι τροποποιήσεις αυτές πρέπει να ομαδοποιούνται από την επιχείρηση σιδηροδρόμων σε ειδικό για το σκοπό αυτό έγγραφο ή μέσο πληροφορικής του οποίου το μορφότυπο πρέπει να είναι το ίδιο για όλες τις υποδομές κίνησης των αμαξοστοιχιών συγκεκριμένης επιχείρησης σιδηροδρόμων.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας του διαχειριστή υποδομής πρέπει να περιλαμβάνει διαδικασία επικύρωσης ώστε να διασφαλίζεται ότι το περιεχόμενο του πληροφοριακού υλικού που παρέχεται στην(στις) επιχείρηση(εις) σιδηροδρόμων είναι πλήρες και ακριβές.

Σύμφωνα με το Παράρτημα III Παράγραφος 2 της Οδηγίας 2004/49/ΕΚ, το σύστημα διαχείρισης ασφαλείας επιχείρησης σιδηροδρόμων πρέπει να περιλαμβάνει διαδικασία επικύρωσης ώστε να διασφαλίζεται ότι το περιεχόμενο του εγγράφου τροποποιημένων στοιχείων είναι πλήρες και ακριβές.

4.2.1.2.2.3. Ενημέρωση του μηχανοδηγού σε πραγματικό χρόνο

Η διαδικασία για την ενημέρωση των μηχανοδηγών σε πραγματικό χρόνο σχετικά με κάθε τροποποίηση ρυθμίσεων ασφαλείας για τη διαδρομή πρέπει να καθορίζεται από τον οικείο διαχειριστή υποδομής (όταν χρησιμοποιούνται ERTMS/ETCS, η διαδικασία πρέπει να είναι ενιαία).

4.2.1.2.3. Πίνακες δρομολογίων

Η παροχή πληροφοριών σχετικά με το πρόγραμμα των αμαξοστοιχιών διευκολύνει την κίνηση αμαξοστοιχιών με συνέπεια και συμβάλλει στην καλή ποιότητα της υπηρεσίας.

Η επιχείρηση σιδηροδρόμων πρέπει να παρέχει στους μηχανοδηγούς τις πληροφορίες τις αναγκαίες για την κανονική κίνηση της αμαξοστοιχίας, όπου περιλαμβάνονται κατ'ελάχιστο:

— τα στοιχεία ταυτοποίησης της αμαξοστοιχίας·

— οι ημέρες κίνησης της αμαξοστοιχίας (εφόσον είναι αναγκαίο)·

— τα σημεία στάσης και οι σχετικές με αυτά ενέργειες·

— άλλα σημεία χρονισμού·

— οι χρόνοι άφιξης/αναχώρησης/διέλευσης για καθένα από τα εν λόγω σημεία.

Οι πληροφορίες αυτές σχετικά με την κίνηση αμαξοστοιχιών, οι οποίες πρέπει να βασίζονται σε πληροφορίες παρεχόμενες από το διαχειριστή υποδομής, είναι δυνατόν να παρέχονται είτε ηλεκτρονικώς είτε σε χαρτί.

Η παρουσίαση για το μηχανοδηγό πρέπει να είναι συνεκτική για όλες τις γραμμές στις οποίες ασκεί επιχειρηματική δραστηριότητα η επιχείρηση σιδηροδρόμων.

4.2.1.2.4. Τροχαίο υλικό

Η επιχείρηση σιδηροδρόμων πρέπει να εφοδιάζει το μηχανοδηγό με όλες τις πληροφορίες τις σχετικές με τη λειτουργία του τροχαίου υλικού σε περίπτωση έκρυθμων καταστάσεων (όπως για αμαξοστοιχίες που έχουν ανάγκη βοηθείας). Στις περιπτώσεις αυτές το υπόψη πληροφοριακό υλικό πρέπει να εστιάζεται και στην ειδική διεπαφή με το προσωπικό του διαχειριστή υποδομής.

4.2.1.3. Πληροφοριακό υλικό για προσωπικό επιχείρησης σιδηροδρόμων εκτός από μηχανοδηγούς

Η επιχείρηση σιδηροδρόμων πρέπει να εφοδιάζει όλα τα μέλη του προσωπικού της (επί αμαξοστοιχιών ή αλλού) τα οποία είναι επιφορτισμένα με καθήκοντα κρίσιμα για την ασφάλεια που συνεπάγονται άμεση διεπαφή με το προσωπικό, υλικό ή συστήματα του διαχειριστή υποδομής με τους κανόνες, διαδικασίες, ειδικές πληροφορίες για το τροχαίο υλικό και τη διαδρομή τις οποίες κρίνει ενδεδειγμένες για τα καθήκοντα αυτά. Οι εν λόγω πληροφορίες πρέπει να αφορούν τόσο την κανονική όσο και την έκρυθμη λειτουργία.

Για προσωπικό επί των αμαξοστοιχιών, η διάρθρωση, το μορφότυπο, το περιεχόμενο και η διαδικασία εκπόνησης και επικαιροποίησης των πληροφοριών αυτών πρέπει να βασίζονται στις προδιαγραφές του σημείου 4.2.1.2 της παρούσας ΤΠΔ.

4.2.1.4. Πληροφοριακό υλικό για το προσωπικό διαχειριστή υποδομής που εγκρίνει κινήσεις αμαξοστοιχιών

Ολες οι πληροφορίες οι αναγκαίες για τη διασφάλιση επικοινωνιών σχετιζόμενων με την ασφάλεια μεταξύ προσωπικού που εγκρίνει την κίνηση αμαξοστοιχιών και πληρωμάτων αμαξοστοιχιών πρέπει να περιλαμβάνονται:

— σε έγγραφα που περιγράφουν τις αρχές επικοινωνιών (Παράρτημα Γ)·

— στο έγγραφο που ονομάζεται Βιβλίο εντύπων.

Ο διαχειριστής υποδομής πρέπει να συντάσσει τα έγγραφα αυτά στην γλώσσα «λειτουργίας» του.

4.2.1.5. Επικοινωνίες σχετιζόμενες με την ασφάλεια μεταξύ πληρώματος αμαξοστοιχίας, λοιπού προσωπικού επιχείρησης σιδηροδρόμων και προσωπικού που εγκρίνει κινήσεις αμαξοστοιχιών.

Η γλώσσα που χρησιμοποιείται για επικοινωνία σχετιζόμενη με την ασφάλεια μεταξύ πληρώματος αμαξοστοιχίας, λοιπού προσωπικού επιχείρησης σιδηροδρόμων (όπως ορίζεται στο Παράρτημα ΙΒ) και του προσωπικού που εγκρίνει τις κινήσεις αμαξοστοιχιών είναι η γλώσσα «λειτουργίας» (βλ. λεξιλόγιο) η χρησιμοποιούμενη από το διαχειριστή υποδομής στην οικεία διαδρομή.

Οι αρχές για επικοινωνίες σχετιζόμενες με την ασφάλεια μεταξύ πληρώματος αμαξοστοιχίας και προσωπικού υπεύθυνου για την έγκριση της κίνησης αμαξοστοιχιών περιλαμβάνονται στο Παράρτημα Γ.

Σύμφωνα με την Οδηγία 2001/14/ΕΚ, ο διαχειριστής υποδομής είναι υπεύθυνος για τη δημοσιοποίηση της 'γλώσσας λειτουργίας' που χρησιμοποιείται από το προσωπικό του στην καθημερινή επιχειρησιακή χρήση.

Πάντως σε περιπτώσεις που η τοπική πρακτική απαιτεί την πρόβλεψη και κάποιας δεύτερης γλώσσας, για τον καθορισμό των γεωγραφικών ορίων χρήσης της υπεύθυνος είναι ο διαχειριστής υποδομής.

4.2.2. ΠΡΟΔΙΑΓΡΑΦΕΣ ΣΧΕΤΙΖΟΜΕΝΕΣ ΜΕ ΑΜΑΞΟΣΤΟΙΧΙΕΣ

4.2.2.1. Ορατότητα αμαξοστοιχίας

4.2.2.1.1. Γενική απαίτηση

Η επιχείρηση σιδηροδρόμων πρέπει να διασφαλίζει ότι οι αμαξοστοιχίες είναι εφοδιασμένες με μέσα που σημαίνουν το εμπρόσθιο και το οπίσθιο μέρος της αμαξοστοιχίας.

4.2.2.1.2. Εμπρόσθιο άκρο

Η επιχείρηση σιδηροδρόμων πρέπει να διασφαλίζει ότι προσεγγίζουσα αμαξοστοιχία είναι εμφανώς ορατή και αναγνωρίσιμη ως αμαξοστοιχία με την παρουσία και τη διάταξη των αναμμένων λευκών εμπρόσθιων φώτων της. Με τον τρόπο αυτό καθίσταται δυνατό να διακρίνεται ως προσεγγίζουσα αμαξοστοιχία από πλησίον ευρισκόμενα οδικά οχήματα ή άλλα κινούμενα αντικείμενα.

Η λεπτομερής προδιαγραφή περιέχεται στο σημείο 4.3.3.4.1.

4.2.2.1.3. Οπίσθιο άκρο

Οι απαιτήσεις αυτές προδιαγράφονται στο Παράρτημα ΙΘ.

4.2.2.2. Ακουστότητα αμαξοστοιχίας

4.2.2.2.1. Γενική απαίτηση

Η επιχείρηση σιδηροδρόμων πρέπει να διασφαλίζει ότι οι αμαξοστοιχίες είναι εφοδιασμένες με συσκευή ακουστικής προειδοποίησης ώστε να επισημαίνεται η προσέγγιση αμαξοστοιχίας.

4.2.2.2.2. Έλεγχος

Η χρήση της ακουστικής προειδοποίησης πρέπει να είναι δυνατή από όλες τις θέσεις οδήγησης.

4.2.2.3. Στοιχεία ταυτοποίησης οχήματος

Για κάθε όχημα πρέπει να υπάρχει αριθμός ώστε να είναι η δυνατή η κατά τρόπο μοναδικό αναγνώρισή του σε σχέση με κάθε άλλο σιδηροδρομικό όχημα. Ο αριθμός αυτός πρέπει να φέρεται εμφανώς τουλάχιστον σε κάθε διαμήκη πλευρά του οχήματος.

Επίσης πρέπει να είναι δυνατός ο προσδιορισμός επιχειρησιακών περιορισμών που ισχύουν για το όχημα.

Περαιτέρω απαιτήσεις προβλέπονται στο Παράρτημα ΙΣΤ.

4.2.2.4. Φόρτωση φορταμαξών

Η επιχείρηση σιδηροδρόμων πρέπει να διασφαλίζει ότι τα οχήματα έχουν φορτωθεί με ασφάλεια και προστασία και παραμένουν ασφαλή και προστατευμένα σε ολόκληρο το ταξίδι, λαμβανομένων υπόψη των εξής:

4.2.2.4.1. Κατανομή βάρους

Τα οχήματα πρέπει να φορτώνονται έτσι ώστε το βάρος του φορτίου να κατανέμεται ομοιόμορφα σε όλους τους άξονες. Οταν, λόγω του μεγέθους ή του σχήματος συγκεκριμένου φορτίου αυτό δεν είναι δυνατόν, η επιχείρηση σιδηροδρόμων πρέπει να εφαρμόζει για το φορτίο ειδικούς όρους εκτέλεσης της διαδρομής σε ολόκληρο το ταξίδι.

4.2.2.4.2. Φόρτιση ανά άξονα

Η επιχείρηση σιδηροδρόμων πρέπει να διασφαλίζει ότι τα οχήματα δεν φορτώνονται πέραν του ορίου τους φορτίου κατ' άξονα. Επίσης πρέπει να διασφαλίζει ότι τα οχήματα δεν φορτώνονται πέραν του ορίου φορτίου κατ' άξονα για κάθε μέρος της προγραμματισμένης διαδρομής (εκτός αν ο(οι) οικείος(οι) διαχειριστής(ες) υποδομής έχουν εγκρίνει την κίνηση).

4.2.2.4.3. Προστασία φορτίου

Η επιχείρηση σιδηροδρόμων πρέπει να διασφαλίζει ότι τα φορτία και κάθε είδους μη χρησιμοποιούμενο υλικό προστασίας φορτίων επί ή εντός οχημάτων προστατεύονται με ασφάλεια έτσι ώστε να αποτραπεί κάθε μη αναγκαία μετατόπιση κατά τη διάρκεια του ταξιδιού.

4.2.2.4.4. Κινητική περιβάλλουσα

Το κινητικό περιτύπωμα κάθε οχήματος (περιλαμβανομένου τυχόν φορτίου) στην αμαξοστοιχία πρέπει να βρίσκεται εντός του μέγιστου επιτρεπόμενου για το τμήμα διαδρομής.

4.2.2.4.5. Κάλυψη φορτίου

Οι ΕΣ πρέπει να διασφαλίζουν ότι κάθε υλικό που χρησιμοποιείται για την κάλυψη φορτίου σε όχημα είναι ασφαλώς προσδεμένο είτε στο όχημα είτε στο φορτίο. Τα καλύμματα αυτά πρέπει να κατασκευάζονται από υλικά κατάλληλα για την κάλυψη του υπόψη φορτίου, λαμβανομένων υπόψη των δυνάμεων που ενδέχεται να ασκηθούν κατά τη διάρκεια του ταξιδιού.

4.2.2.5. Σύνθεση αμαξοστοιχίας

Η επιχείρηση σιδηροδρόμων πρέπει να καθορίζει τους κανόνες και τις διαδικασίες που επιβάλλεται να ακολουθούνται από το προσωπικό της έτσι ώστε να διασφαλίζεται ότι η αμαξοστοιχία συμμορφώνεται προς τον εκχωρημένο χρονοδιάδρομο.

Οι απαιτήσεις σύνθεσης αμαξοστοιχίας πρέπει να λαμβάνουν υπόψη τα ακόλουθα στοιχεία:

— τα οχήματα — — όλα τα οχήματα στην αμαξοστοιχία πρέπει να συμμορφώνονται προς όλες τις απαιτήσεις που ισχύουν για τις διαδρομές στις οποίες θα κινηθεί η αμαξοστοιχία· — όλα τα οχήματα στην αμαξοστοιχία πρέπει κατάλληλα να κινούνται με τη μέγιστη ταχύτητα με την οποία έχει προγραμματιστεί να κινηθεί η αμαξοστοιχία· — όλα τα οχήματα στην αμαξοστοιχία πρέπει κατά το χρόνο εκκίνησης να βρίσκονται εντός του προδιαγραμμένου διαστήματος όσον αφορά τη συντήρησή τους και να παραμένουν στο διάστημα αυτό για τη διάρκεια του πραγματοποιούμενου ταξιδιού (τόσο από άποψη χρόνου όσο και απόστασης)·

— την αμαξοστοιχία — — ο συνδυασμός οχημάτων που αποτελούν αμαξοστοιχία πρέπει να συμμορφώνεται προς τους τεχνικούς περιορισμούς της οικείας διαδρομής και από άποψη μήκους να μην υπερβαίνει το επιτρεπόμενο μέγιστο μήκος για τερματικούς σταθμούς αναχώρησης και υποδοχής· — η επιχείρηση σιδηροδρόμων είναι υπεύθυνη να διασφαλίζει ότι η αμαξοστοιχία είναι από τεχνική άποψη κατάλληλη για το ταξίδι που πρόκειται να πραγματοποιηθεί και ότι παραμένει κατάλληλη καθ'όλη τη διάρκεια του ταξιδιού.

— το βάρος και το φορτίο κατ' άξονα — — το βάρος της αμαξοστοιχίας πρέπει να μην υπερβαίνει το μέγιστο επιτρεπόμενο για το τμήμα διαδρομής, την αντοχή των ζεύξεων, την ελκτική ισχύ και άλλα συναφή χαρακτηριστικά της αμαξοστοιχίας. Οι περιορισμοί φορτίου κατ' άξονα πρέπει να τηρούνται.

— τη μέγιστη ταχύτητα της αμαξοστοιχίας — — η μέγιστη ταχύτητα με την οποία μπορεί να κινηθεί η αμαξοστοιχία πρέπει να λαμβάνει υπόψη τυχόν περιορισμούς στην(στις) οικεία(ες) διαδρομή(ές), τις επιδόσεις πέδησης, το φορτίο κατ' άξονα και τον τύπο οχημάτων.

— την κινητική περιβάλλουσα — — το κινητικό περιτύπωμα κάθε οχήματος (περιλαμβανόμενου τυχόν φορτίου) στην αμαξοστοιχία δεν πρέπει να υπερβαίνει το μέγιστο επιτρεπόμενο για το τμήμα διαδρομής.

Επιπρόσθετοι περιορισμοί είναι δυνατόν να απαιτούνται ή να επιβάλλονται ανάλογα με τον τύπο συστήματος πέδησης ή τον τύπο έλξης σε συγκεκριμένη αμαξοστοιχία.

Η σύνθεση αμαξοστοιχίας πρέπει να περιγράφεται σε εναρμονισμένο έγγραφο σύνθεσης αμαξοστοιχίας (βλ. Παράρτημα ΚΑ).

4.2.2.6. Πέδηση αμαξοστοιχίας

4.2.2.6.1. Ελάχιστες απαιτήσεις για το σύστημα πέδησης

Ολα τα οχήματα σε αμαξοστοιχία πρέπει να συνδέονται στο συνεχές αυτόματο σύστημα πέδησης όπως καθορίζεται στην ΤΠΔ ΤΥ.

Σε οποιαδήποτε αμαξοστοιχία στο πρώτο και το τελευταίο όχημα (περιλαμβανόμενων τυχόν ελκτικών μονάδων) η αυτόματη πέδη πρέπει να είναι λειτουργήσιμη.

Σε περίπτωση που η αμαξοστοιχία διαιρεθεί τυχαία σε δύο μέρη, και τα δύο σύνολα αποσυνδεθέντων οχημάτων πρέπει να ακινητοποιηθούν αυτόματα μετά από εφαρμογή της πέδης με τη μέγιστη επενέργεια.

▼M2

4.2.2.6.2. Επιδόσεις πέδησης

Ο διαχειριστής υποδομής (ΔΥ) οφείλει να γνωστοποιεί στη σιδηροδρομική επιχείρηση (ΣΕ) τις πραγματικές απαιτούμενες επιδόσεις. Στα δεδομένα αυτά περιλαμβάνονται, εφόσον χρειάζεται, οι όροι χρήσης των συστημάτων πέδησης τα οποία ενδεχομένως επηρεάζουν την υποδομή, όπως η μαγνητική, η ανατροφοδοτική πέδη ή η πέδη με ρεύματα Φουκό.

Η σιδηροδρομική επιχείρηση είναι υπεύθυνη να διασφαλίζει ότι η αμαξοστοιχία διαθέτει επαρκείς επιδόσεις πέδησης, προβλέποντας τους κανόνες πέδησης που πρέπει να τηρούνται από το προσωπικό της.

Η διαχείριση των κανόνων για την επιδόσεις πέδησης πραγματοποιείται μέσω του συστήματος διαχείρισης της ασφάλειας του διαχειριστή υποδομής ή της σιδηροδρομικής επιχείρησης.

Περαιτέρω απαιτήσεις προβλέπονται στο παράρτημα Κ.

▼B

4.2.2.7. Διαπίστωση ότι η αμαξοστοιχία είναι σε τάξη πορείας

4.2.2.7.1. Γενική απαίτηση

Η επιχείρηση σιδηροδρόμων πρέπει να καθορίζει τη διαδικασία με την οποία διασφαλίζεται ότι το σύνολο του επί της αμαξοστοιχίας υλικού του σχετιζόμενου με την ασφάλεια είναι σε κατάσταση πλήρως λειτουργική και ότι η αμαξοστοιχία είναι ασφαλής για να κινηθεί.

Η επιχείρηση σιδηροδρόμων πρέπει να ενημερώνει το διαχειριστή υποδομής σχετικά με κάθε τροποποίηση των χαρακτηριστικών της αμαξοστοιχίας που επηρεάζει τις επιδόσεις της ή κάθε τροποποίηση η οποία θα μπορούσε να επηρεάσει την ικανότητα προσαρμογής της αμαξοστοιχίας στον εκχωρημένο χρονοδιάδρομο.

Ο διαχειριστής υποδομής και η επιχείρηση σιδηροδρόμων πρέπει να καθορίζουν και να τηρούν επικαιροποιημένους τους όρους και τις διαδικασίες για την κίνηση αμαξοστοιχιών σε έκρυθμη κατάσταση.

4.2.2.7.2. Απαιτούμενα δεδομένα

Τα δεδομένα που απαιτούνται για την ασφαλή και αποδοτική λειτουργία και η διαδικασία με την οποία τα δεδομένα αυτά πρέπει να διαβιβάζονται είναι ανάγκη να περιλαμβάνουν:

— τα στοιχεία ταυτοποίησης της αμαξοστοιχίας

— την ταυτότητα της επιχείρησης σιδηροδρόμων που είναι υπεύθυνη για την αμαξοστοιχία

— το πραγματικό μήκος της αμαξοστοιχίας

— εάν κάποια αμαξοστοιχία μεταφέρει επιβάτες ή ζώα σε περίπτωση που αυτό δεν έχει προγραμματιστεί

— κάθε επιχειρησιακό περιορισμό με ένδειξη του(των) σχετικού(ών) οχήματος(ων) (περιτύπωμα, περιορισμοί ταχύτητας κλπ.)

— απαιτούμενη ενημέρωση του διαχειριστή υποδομής με τις πληροφορίες που απαιτούνται για τη μεταφορά επικίνδυνων εμπορευμάτων.

Η επιχείρηση σιδηροδρόμων πρέπει να καθορίζει διαδικασία ώστε να διασφαλίζεται ότι τα δεδομένα αυτά είναι διαθέσιμα στον(στους) διαχειριστή(ές) υποδομής πριν την αναχώρηση της αμαξοστοιχίας.

Η επιχείρηση σιδηροδρόμων πρέπει να καθορίζει διαδικασία ενημέρωσης του(των) διαχειριστή(ών) υποδομής σε περίπτωση που κάποια αμαξοστοιχία δεν καταλάβει τον εκχωρημένο χρονοδιάδρομο ή υπάρξει ματαίωση.

4.2.3. ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΕΠΙΧΕΙΡΗΣΙΑΚΕΣ ΕΝΕΡΓΕΙΕΣ ΓΙΑ ΑΜΑΞΟΣΤΟΙΧΙΕΣ

4.2.3.1. Προγραμματισμός αμαξοστοιχίας

Ο διαχειριστής υποδομής πρέπει να γνωστοποιεί τα δεδομένα που απαιτούνται όταν ζητείται χρονοδιάδρομος αμαξοστοιχίας. Άλλες παράμετροι για το στοιχείο αυτό εκτίθενται στην Οδηγία 2001/14/ΕΚ.

4.2.3.2. Στοιχεία ταυτοποίησης αμαξοστοιχιών

Για όλες τις αμαξοστοιχίες πρέπει να υφίστανται στοιχεία ταυτοποίησης μη επιδεχόμενα σύγχυση.

Οι απαιτήσεις αυτές αναφέρονται στο Παράρτημα ΙΗ.

4.2.3.3. Αναχώρηση αμαξοστοιχίας

4.2.3.3.1. Έλεγχοι και δοκιμές πριν την αναχώρηση

Σύμφωνα με τις απαιτήσεις του εκτίθενται στο τρίτο εδάφιο της Παραγράφου 4.1 της παρούσας ΤΠΔ, η επιχείρηση σιδηροδρόμων πρέπει να καθορίζει τους ελέγχους και τις δοκιμές (ειδικότερα όσον αφορά την πέδη) που πρέπει να εκτελούνται πριν την αναχώρηση.

4.2.3.3.2. Ενημέρωση του διαχειριστή υποδομής σχετικά με την επιχειρησιακή κατάσταση της αμαξοστοιχίας.

Πριν την αναχώρηση και κατά τη διάρκεια της διαδρομής η επιχείρηση σιδηροδρόμων πρέπει να ενημερώνει το διαχειριστή υποδομής σχετικά με κάθε ανωμαλία η οποία επηρεάζει την αμαξοστοιχία ή τη λειτουργία της με ενδεχόμενες επιπτώσεις στην κίνηση της αμαξοστοιχίας.

4.2.3.4. Διαχείριση κυκλοφορίας

4.2.3.4.1. Γενικές απαιτήσεις

Η διαχείριση της κυκλοφορίας πρέπει να διασφαλίζει την ασφαλή, αποδοτική και συνεπή λειτουργία του σιδηροδρόμου, περιλαμβανόμενης της αποτελεσματικής αποκατάστασης της λειτουργίας μετά από διαταραχή της.

Ο διαχειριστής υποδομής πρέπει να προσδιορίζει τις διαδικασίες και τα μέσα σχετικά με:

— τη διαχείριση αμαξοστοιχιών σε πραγματικό χρόνο,

— επιχειρησιακά μέτρα για τη διατήρηση των υψηλοτέρων δυνατών επιδόσεων της υποδομής σε περίπτωση καθυστερήσεων ή συμβάντων, πραγματικών ή προβλεπόμενων, και

— την παροχή στην(στις) επιχείρηση(εις) σιδηροδρόμων πληροφοριών στις περιπτώσεις αυτές.

Οποιες επιπρόσθετες διαδικασίες ζητούνται από την επιχείρηση σιδηροδρόμων και επηρεάζουν τη διεπαφή με το(τους) διαχειριστή(ες) υποδομής είναι δυνατόν να εισάγονται μετά από συμφωνία με το διαχειριστή υποδομής.

4.2.3.4.2. Αναφορά αμαξοστοιχίας.

4.2.3.4.2.1. Δεδομένα απαιτούμενα για την αναφορά θέσης αμαξοστοιχίας.

Ο διαχειριστής υποδομής πρέπει:

— να προβλέπει κάποιο μέσο καταγραφής σε πραγματικό χρόνο της ώρας κατά τις οποίες οι αμαξοστοιχίες αναχωρούν από καταλλήλως προκαθορισμένα σημεία υποβολής αναφοράς στα δίκτυά τους, φθάνουν σε αυτά ή διέρχονται από αυτά καθώς και την τιμή χρόνου δέλτα·

— να παρέχει τα συγκεκριμένα δεδομένα που απαιτούνται για την αναφορά θέσης αμαξοστοιχίας. Οι πληροφορίες αυτές πρέπει να περιλαμβάνουν: — — τα στοιχεία ταυτοποίησης της αμαξοστοιχίας — την ταυτότητα του σημείου υποβολής αναφοράς — τη γραμμή στην οποία κινείται η αμαξοστοιχία — την προγραμματισμένη ώρα στο σημείο υποβολής αναφοράς — την πραγματική ώρα στο σημείο υποβολής αναφοράς (και αν για ενδιάμεσα σημεία υποβολής αναφοράς στα οποία προσεγγίζει η αμαξοστοιχία πρέπει να παρέχονται ώρες αναχώρησης, άφιξης ή διέλευσης — ξεχωριστά άφιξης και αναχώρησης) — πρωτοπορία ή βραδυπορία στο σημείο υποβολής αναφοράς σε πλήθος πρώτων λεπτών της ώρας — αρχική εξήγηση κάθε μεμονωμένης καθυστέρησης που υπερβαίνει τα 10 πρώτα λεπτά ή όπως αλλιώς απαιτεί το σύστημα παρακολούθησης της λειτουργίας — ένδειξη ότι αναφοράς για κάποια αμαξοστοιχία έχει καθυστερήσει και ο χρόνος καθυστέρησης σε πρώτα λεπτά της ώρας — προηγούμενα στοιχεία ταυτοποίησης αμαξοστοιχίας, εφόσον υπάρχουν — κατάργηση αμαξοστοιχίας για ολόκληρο ή για μέρος του ταξιδιού της.

4.2.3.4.2.2. Προβλεπόμενη ώρα μεταπομπής

Ο διαχειριστής υποδομής πρέπει να διαθέτει διαδικασία η οποία να καθιστά δυνατή την παροχή ένδειξης κατ'εκτίμηση σε πρώτα λεπτά της ώρας για την απόκλιση από την προβλεπόμενη ώρα κατά την οποία είναι προγραμματισμένη η μεταπομπή αμαξοστοιχίας από κάποιο διαχειριστή υποδομής σε άλλο.

Εδώ πρέπει να περιλαμβάνονται πληροφορίες σχετικά με διαταραχή της λειτουργίας (περιγραφή και θέση εμφάνισης προβλήματος).

4.2.3.4.3. Επικίνδυνα εμπορεύματα

Η επιχείρηση σιδηροδρόμων πρέπει να καθορίζει τις διαδικασίες επιτήρησης της μεταφοράς επικίνδυνων εμπορευμάτων.

Οι διαδικασίες αυτές πρέπει να περιλαμβάνουν:

— υφιστάμενα ευρωπαϊκά πρότυπα όπως εξειδικεύεται στην Οδηγία 96/49/ΕΚ για την αναγνώριση επικίνδυνων εμπορευμάτων επί αμαξοστοιχίας

— γνωστοποίηση στο μηχανοδηγό της παρουσίας και της θέσεως επικίνδυνων εμπορευμάτων στην αμαξοστοιχία

— πληροφορίες τις οποίες ζητεί ο διαχειριστής υποδομής για τη μεταφορά επικίνδυνων εμπορευμάτων

— καθορισμός, από κοινού με το διαχειριστή υποδομής, γραμμών επικοινωνίας και προγραμματισμός ειδικών μέτρων για περίπτωση καταστάσεων έκτακτης ανάγκης σχετικών με τα εμπορεύματα.

4.2.3.4.4. Επιχειρησιακή ποιότητα

Ο διαχειριστής υποδομής και η επιχείρηση σιδηροδρόμων διαθέτουν διαδικασίες για την παρακολούθηση της αποτελεσματικής λειτουργίας όλων των οικείων υπηρεσιών.

Οι διαδικασίες παρακολούθησης έχουν μελετηθεί για την ανάλυση δεδομένων και τον εντοπισμό διαγραφόμενων τάσεων από άποψη τόσο ανθρωπίνου σφάλματος όσο και συστημικού σφάλματος. Τα αποτελέσματα της ανάλυσης χρησιμοποιούνται για την ανάπτυξη ενεργειών βελτίωσης που μελετιούνται έτσι ώστε να εξουδετερώνονται ή να μετριάζονται οι συνέπειες δυσμενών εξελίξεων οι οποίες θα ήταν δυνατόν να θέσουν σε κίνδυνο την αποτελεσματική λειτουργία του ΔΕΔ.

Σε περίπτωση που οι εν λόγω βελτιωτικές ενέργειες θα μπορούσε να είναι επωφελείς για ολόκληρο το δίκτυο, με συμμετοχή άλλων διαχειριστών υποδομής και επιχειρήσεων σιδηροδρόμων, κοινοποιούνται δεόντως με την επιφύλαξη της εμπορικής εμπιστευτικότητας.

Γεγονότα τα οποία έχουν διαταράξει σημαντικά λειτουργίες αναλύονται το ταχύτερο δυνατόν από το διαχειριστή υποδομής. Ανάλογα με την περίπτωση, και ειδικότερα εφόσον εμπλέκεται μέλος του προσωπικού του, ο διαχειριστής υποδομής καλεί την(τις) επιχείρηση(εις) σιδηροδρόμων που αφορά το γεγονός αυτό να συμμετέχουν στην ανάλυση. Σε περίπτωση που το αποτέλεσμα της ανάλυσης αυτής οδηγήσει σε συστάσεις για τη βελτίωση του δικτύου οι οποίες αποβλέπουν στην εξάλειψη ή το μετριασμό των επιπτώσεων δυσμενών γεγονότων ή ατυχημάτων/συμβάντων, οι συστάσεις αυτές κοινοποιούνται σε όλους τους διαχειριστές υποδομής και επιχειρήσεις σιδηροδρόμων που αφορούν.

Οι διαδικασίες αυτές διατυπώνονται γραπτώς και αποτελούν το αντικείμενο εσωτερικού ελέγχου

4.2.3.5. Καταγραφή δεδομένων

Δεδομένα που έχουν σχέση με την κίνηση αμαξοστοιχίας πρέπει να καταγράφονται και να διατηρούνται με σκοπό:

— Την υποστήριξη συστηματικής παρακολούθησης της ασφάλειας ως μέσου πρόληψης συμβάντων και ατυχημάτων·

— Τον προσδιορισμό της συμπεριφοράς μηχανοδηγού, αμαξοστοιχίας και υποδομής κατά το χρονικό διάστημα που προηγείται κάποιου συμβάντος ή ατυχήματος και, (ανάλογα με την περίπτωση) που ακολουθεί αμέσως μετά από αυτό ώστε να είναι δυνατά ο προσδιορισμός των αιτίων των σχετικών με την οδήγηση της αμαξοστοιχίας ή το υλικό της αμαξοστοιχίας και η υποστήριξη του ενδεχομένου λήψης νέων μέτρων ή τροποποίησης προηγούμενων για την αποτροπή υποτροπής.

— Την καταγραφή πληροφοριών σχετικά με τη συμπεριφορά τόσο της μηχανής/ελκτικής μονάδας όσο και του μηχανοδηγού, περιλαμβανόμενου του χρόνου εργασίας.

Πρέπει να είναι δυνατός ο συσχετισμός των καταγραφόμενων δεδομένων από:

— την ημερομηνία και την ώρα της καταγραφής

— την ακριβή γεωγραφική θέση του συμβάντος που καταγράφτηκε (χιλιομετρική απόσταση από αναγνωρίσιμο σημείο)

— τα στοιχεία ταυτοποίησης της αμαξοστοιχίας

— την ταυτότητα του μηχανοδηγού.

Απαιτήσεις όσον αφορά την αποθήκευση, την περιοδική αξιολόγηση των δεδομένων αυτών και την πρόσβαση σε αυτά εξειδικεύονται στις σχετικές εθνικές νομοθεσίες των κρατών μελών:

— στα οποία αδειοδοτείται η επιχείρηση σιδηροδρόμων (όσον αφορά τα εποχουμένως καταγραφόμενα δεδομένα) ή

— του κράτους μέλους στο οποίο βρίσκεται η υποδομή (όσον αφορά δεδομένα καταγραφόμενα εκτός της αμαξοστοιχίας).

4.2.3.5.1. Καταγραφή δεδομένων επιτήρησης εκτός της αμαξοστοιχίας

Κατ'ελάχιστο, ο διαχειριστής υποδομής πρέπει να καταγράφει τα ακόλουθα δεδομένα:

— αστοχία παρατρόχιου υλικού που σχετίζεται με την κίνηση αμαξοστοιχιών (σηματοδότηση, αλλαγές τροχιάς κλπ.)·

— εντοπισμός υπερθέρμανσης εδράνου άξονα·

— επικοινωνία μεταξύ του μηχανοδηγού και του προσωπικού του διαχειριστή υποδομής το οποίο εγκρίνει την κίνηση αμαξοστοιχιών.

4.2.3.5.2. Καταγραφή δεδομένων επιτήρησης επί της αμαξοστοιχίας.

Κατ'ελάχιστο, η επιχείρηση σιδηροδρόμων πρέπει να καταγράφει τα ακόλουθα δεδομένα:

— διέλευση σημάτων απαγορευτικών ή «λήξης έγκρισης κίνησης» χωρίς έγκριση

— εφαρμογή της πέδης ανάγκης

— ταχύτητα με την οποία κινείται η αμαξοστοιχία

— τυχόν απομόνωση ή παραβίαση των εποχούμενων συστημάτων ελέγχου αμαξοστοιχίας (σηματοδότηση)

— λειτουργία της συσκευής ακουστικής προειδοποίησης (σειρήνα)

— λειτουργία συστημάτων ελέγχου θυρών (ελευθέρωση, κλείσιμο)

— εντοπισμός με εποχούμενους ανιχνευτές θερμού λιποκιβωτίου άξονα, εφόσον υπάρχουν

— στοιχεία ταυτότητας του θαλάμου οδηγήσεως για τον οποίο καταγράφονται δεδομένα προς έλεγχο

— δεδομένα για την καταγραφή του χρόνου εργασίας.

4.2.3.6. Έκρυθμη λειτουργία

4.2.3.6.1. Ενημέρωση άλλων χρηστών

Ο διαχειριστής υποδομής από κοινού με την(τις) επιχείρηση(εις) σιδηροδρόμων πρέπει να καθορίζει διαδικασία για την άμεση αμοιβαία ενημέρωση σχετικά με κάθε κατάσταση που είναι επιβλαβής για την ασφάλεια, την καλή λειτουργία ή/και τη διαθεσιμότητα του σιδηροδρομικού δικτύου ή του τροχαίου υλικού.

4.2.3.6.2. Ενημέρωση μηχανοδηγών

Σε κάθε περίπτωση έκρυθμης λειτουργίας που έχει σχέση με τον τομέα ευθύνης του διαχειριστή υποδομής ο διαχειριστής υποδομής πρέπει να παρέχει κατά τα προβλεπόμενα οδηγίες στους μηχανοδηγούς σχετικά με τα ληπτέα μέτρα για την ασφαλή αντιμετώπιση της ανωμαλίας.

4.2.3.6.3. Ρυθμίσεις για απρόοπτα

Ο διαχειριστής υποδομής από κοινού με τις επιχειρήσεις σιδηροδρόμων που ασκούν δραστηριότητα στην υποδομή του και, ανάλογα με την περίπτωση, γειτονικοί διαχειριστές υποδομής πρέπει να καθορίζουν, δημοσιεύουν και καθιστούν διαθέσιμα τα ενδεδειγμένα μέτρα για απρόοπτα καθώς επίσης να αναθέτουν αρμοδιότητες με βάση την απαίτηση μείωσης κάθε αρνητικής επίπτωσης λόγω έκρυθμης λειτουργίας.

Οι απαιτήσεις σχεδιασμού και η απόκριση σε συμβάντα του είδους αυτού πρέπει να είναι ανάλογες προς τη φύση και την ενδεχόμενη σοβαρότητα της ανωμαλίας.

Τα μέτρα αυτά, τα οποία πρέπει κατ' ελάχιστο να περιλαμβάνουν σχέδια για επάνοδο του δικτύου σε «κανονική» κατάσταση μπορεί να έχουν επίσης ως αντικείμενο:

— αστοχίες τροχαίου υλικού (παραδείγματος χάρη αστοχίες που θα ήταν δυνατόν να συντελέσουν σε σημαντική διαταραχή της κυκλοφορίας, οι διαδικασίες για την παροχή βοήθειας σε αμαξοστοιχίες που έχουν υποστεί βλάβη)·

— αστοχίες υποδομής (παραδείγματος χάρη σε περίπτωση διακοπής της ηλεκτρικής τροφοδότησης ή οι προϋποθέσεις υπό τις οποίες αμαξοστοιχίες είναι δυνατόν να εκτραπούν από την κρατημένη διαδρομή)·

— ακραίες καιρικές συνθήκες.

Ο διαχειριστής υποδομής πρέπει να συγκεντρώνει και να τηρεί επικαιροποιημένες πληροφορίες επαφής με βασικό προσωπικό του διαχειριστή υποδομής και της επιχείρησης σιδηροδρόμων το οποίο είναι δυνατόν να κληθεί στην περίπτωση διαταραχής της υπηρεσίας που έχει ως αποτέλεσμα έκρυθμη λειτουργία. Οι πληροφορίες αυτές πρέπει να περιλαμβάνουν λεπτομερή στοιχεία επαφής τόσο κατά τις ώρες εργασίας όσο και εκτός ωρών εργασίας.

Η επιχείρηση σιδηροδρόμων πρέπει να υποβάλλει τις πληροφορίες αυτές στο διαχειριστή υποδομής και να ενημερώνει το διαχειριστή υποδομής σχετικά με τυχόν μεταβολές των εν λόγω λεπτομερών στοιχείων επαφής.

Ο διαχειριστής υποδομής πρέπει να ενημερώνει (όλες) την(τις) επιχείρηση(σεις) σιδηροδρόμων σχετικά με τυχόν μεταβολές στα λεπτομερή αυτά στοιχεία του.

4.2.3.7. Διαχείριση κατάστασης έκτακτης ανάγκης

Ο διαχειριστής υποδομής πρέπει, σε συνεννόηση με:

— όλες τις επιχειρήσεις σιδηροδρόμων που ασκούν δραστηριότητα στην υποδομή του, ή

— ανάλογα με την περίπτωση, αντιπροσωπευτικούς φορείς επιχειρήσεων σιδηροδρόμων που λειτουργούν στην υποδομή του, και

— γειτονικούς διαχειριστές υποδομής, ανάλογα με την περίπτωση, καθώς και

— τοπικές αρχές και

— αντιπροσωπευτικούς φορείς είτε σε τοπικό είτε σε εθνικό επίπεδο, ανάλογα με την περίπτωση, των υπηρεσιών που είναι αρμόδιες για καταστάσεις έκτακτης ανάγκης, περιλαμβανόμενων της πυροσβεστικής υπηρεσίας και των υπηρεσιών διάσωσης

και σύμφωνα με την Οδηγία 2004/49/ΕΚ, να καθορίζει, να δημοσιοποιεί και να καθιστά διαθέσιμα ενδεδειγμένα μέτρα για τη διαχείριση καταστάσεων έκτακτης ανάγκης και για την αποκατάσταση της κανονικής λειτουργίας της γραμμής.

Τα μέτρα αυτά τυπικά καλύπτουν:

— συγκρούσεις,

— πυρκαγιές σε αμαξοστοιχία,

— εκκένωση αμαξοστοιχιών,

— ατυχήματα σε σήραγγες,

— συμβάντα σχετικά με επικίνδυνα εμπορεύματα,

— εκτροχιασμούς.

Η επιχείρηση σιδηροδρόμων πρέπει να παρέχει στο διαχειριστή υποδομής κάθε συγκεκριμένη πληροφορία σχετικά με τις εν λόγω περιστάσεις, ειδικότερα όσον αφορά την περισυλλογή ή την επανεντροχίαση αμαξοστοιχιών τους. (Βλ. επίσης σημείο 4.2.7.1 Μέτρα έκτακτης ανάγκης στην ΤΠΔ φορταμαξών, συμβατικού σιδηροδρόμου).

Επιπλέον, η επιχείρηση σιδηροδρόμων πρέπει να διαθέτει τρόπους ενημέρωσης των επιβατών σχετικά με τις διαδικασίες έκτακτης ανάγκης και ασφαλείας επί της αμαξοστοιχίας.

4.2.3.8. Βοήθεια στο πλήρωμα αμαξοστοιχίας στην περίπτωση συμβάντος ή μείζονος δυσλειτουργίας τροχαίου υλικού.

Η επιχείρηση σιδηροδρόμων πρέπει να καθορίζει τις κατάλληλες διαδικασίες για την παροχή βοήθειας στο πλήρωμα αμαξοστοιχίας σε περίπτωση έκρυθμων καταστάσεων προκειμένου να αποφεύγονται ή να μειώνονται καθυστερήσεις προκαλούμενες από τεχνικές ή άλλες αστοχίες του τροχαίου υλικού (π.χ. γραμμές επικοινωνίας, ληπτέα μέτρα σε περίπτωση εκκένωσης αμαξοστοιχίας).

4.3. ΛΕΙΤΟΥΡΓΙΚΕΣ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΤΩΝ ΔΙΕΠΑΦΩΝ

Υπό το πρίσμα των βασικών απαιτήσεων του Κεφαλαίου 3, οι επιχειρησιακές και τεχνικές προδιαγραφές των διεπαφών έχουν ως εξής:

4.3.1. ΔΙΕΠΑΦΕΣ ΜΕ ΤΗΝ ΤΠΔ ΥΠΟΔΟΜΗΣ

ΠΡΟΣ ΣΥΜΠΛΗΡΩΣΗ

4.3.2. ΔΙΕΠΑΦΕΣ ΜΕ ΤΗΝ ΤΠΔ ΕΛΕΓΧΟΥ/ΧΕΙΡΙΣΜΟΥ ΚΑΙ ΣΗΜΑΤΟΔΟΤΗΣΗΣ

4.3.2.1. Καταγραφή δεδομένων επιτήρησης

Το υποσύστημα Διεξαγωγή και διαχείριση της κυκλοφορίας προσδιορίζει τις επιχειρησιακές απαιτήσεις για την καταγραφή δεδομένων επιτήρησης (βλ. σημείο 4.2.3.5 της παρούσας ΤΠΔ) προς τις οποίες πρέπει να συμμορφώνεται το υποσύστημα έλεγχος/χειρισμός (βλ. σημείο 4.2.15 της ΤΠΔ ΕΧΣ, ΣΣ).

4.3.2.2. Επαγρύπνηση μηχανοδηγού

Μέσο επιτήρησης των αντιδράσεων του μηχανοδηγού, το οποίο επεμβαίνει ώστε η αμαξοστοιχία να ακινητοποιηθεί σε περίπτωση που ο μηχανοδηγός δεν αντιδράσει εντός χρόνου ο οποίος καθορίζεται και όπου η υποδομή υποστηρίζει το μέσον αυτό, αναφέροντας το γεγονός αυτομάτως στο κέντρο έλεγχου σηματοδότησης. Υπάρχει διεπαφή μεταξύ της παρούσας επιχειρησιακής απαίτησης και του σημείου 4.2.2 στην ΤΠΔ ΕΧΣ, ΣΣ συνδεόμενη με το ERTMS.

4.3.2.3. Κανόνες λειτουργίας για ERTMS/ETCS και ERTMS/GSM-R

Το παράρτημα Α (A1 και A2) της παρούσας ΤΠΔ αποτελεί διεπαφή με τα ERTMS/ETCS ΠΛΑ και ΠΣΑ, τα ERTMS/GSM-R ΠΛΑ και ΣΛΑ καθοριζόμενη λεπτομερώς στο παράρτημα Α της ΤΠΔ ΕΧΣ, ΣΣ. Επίσης υπάρχει διεπαφή με τις προδιαγραφές ETCS Διεπαφή Μηχανοδηγού/Μηχανημάτων (ΔΜΜ) (σημείο 4.2.13 της ΤΠΔ ΕΧΣ, ΣΣ) και τις προδιαγραφές ΔΜΜ EIRENE (σημείο 4.2.14 της ΤΠΔ ΕΧΣ, ΣΣ). Υπάρχει διεπαφή μεταξύ του παραρτήματος Α1 της παρούσας ΤΠΔ και του σημείου 4.2.2 της ΤΠΔ ΕΧΣ, ΣΣ όσον αφορά την απομόνωση του συνόλου εποχούμενων λειτουργιών ETCS.

4.3.2.4. Οραση σημάτων και παρατρόχιων δεικτών

Ο μηχανοδηγός πρέπει να είναι σε θέση να παρατηρεί σήματα και παρατρόχιους δείκτες, που πρέπει να είναι παρατηρήσιμα από το μηχανοδηγό από τη συνήθη του θέση οδήγησης. Το ίδιο ισχύει για άλλους τύπους παρατρόχιων σημάτων, εφόσον αυτά σχετίζονται με την ασφάλεια.

Παρατρόχιοι δείκτες, σήματα και πληροφοριακές πινακίδες πρέπει να έχουν μελετηθεί κατά τρόπο συνεκτικό έτσι ώστε τα ανωτέρω να διευκολύνονται. Στα θέματα τα οποία πρέπει να λαμβάνονται υπόψη περιλαμβάνονται:

— κατάλληλη τοποθέτηση έτσι ώστε τα εμπρόσθια φώτα της αμαξοστοιχίας να δίνουν στο μηχανοδηγό τη δυνατότητα να διαβάζει τις πληροφορίες,

— καταλληλότητα και ένταση φωτισμού, στις περιπτώσεις που απαιτείται φωτισμός των πληροφοριών,

— σε περίπτωση αντανάκλασης, οι ανακλαστικές ιδιότητες του χρησιμοποιούμενου υλικού να συμμορφώνονται προς τις ενδεδειγμένες προδιαγραφές και τα σήματα να κατασκευάζονται έτσι ώστε τα εμπρόσθια φώτα της αμαξοστοιχίας να παρέχουν ευχερώς στο μηχανοδηγό τη δυνατότητα ανάγνωσης των πληροφοριών.

Υπάρχει διεπαφή με το σημείο 4.2.16 της ΤΠΔ ΕΧΣ, ΣΣ όσον αφορά το εξωτερικό οπτικό πεδίου του μηχανοδηγού. Επίσης, σε μελλοντική έκδοση του παραρτήματος Α της ΤΠΔ ΕΧΣ, ΣΣ θα υπάρξει νέο σημείο με αντικείμενο τους παρατρόχιους δείκτες σε γραμμές εφοδιασμένες με ETCS.

4.3.2.5. Πέδηση αμαξοστοιχίας

Υπάρχει διεπαφή μεταξύ σημείου 4.2.2.6.2 της παρούσας ΤΠΔ και του σημείου 4.3.1.5 (Εγγυημένες επιδόσεις και εγγυημένα χαρακτηριστικά πέδησης αμαξοστοιχιών) της ΤΠΔ ΕΧΣ, ΣΣ.

▼M2

4.3.2.6. Χρήση αμμοδιασποράς. Ελάχιστα στοιχεία σχετικά με τα επαγγελματικά προσόντα για το καθήκον οδήγησης αμαξοστοιχίας

Σχετικά με τη χρήση αμμοδιασποράς, είναι αλληλένδετα το παράρτημα Β (τμήμα Γ1) της παρούσας ΤΠΔ, αφενός, και το σημείο 4.2.11 (Συμβατότητα με παρατρόχια συστήματα ανίχνευσης αμαξοστοιχιών) και το σημείο 4.1 του προσαρτήματος 1 του παραρτήματος A (όπως παρατίθεται στο 4.3.1.10) της ΤΠΔ ΕΧΣ, ΣΣ αφετέρου.

▼B

4.3.2.7. Καταγραφή δεδομένων και ανίχνευση θερμού λιποκιβωτίου άξονα

Υπάρχει διεπαφή μεταξύ του σημείου 4.2.3.5 της παρούσας ΤΠΔ αφενός και του σημείου 4.2.2 (Εποχούμενο σύνολο λειτουργιών ETCS), ενδείξεις 5, 7 και 55 στο παράρτημα Α, και του σημείου 4.2.10 (ΑΧΛΑ (ανιχνευτής θερμού λιποκιβωτίου άξονα)) της ΤΠΔ ΕΧΣ, ΣΣ αφετέρου. Θα υπάρξει μελλοντική διεπαφή με το παράρτημα Β της ΤΠΔ ΔΔΚ, όταν ρυθμιστεί το ανοικτό σημείο της ΤΠΔ ΕΧΣ, ΣΣ.

4.3.3. ΔΙΕΠΑΦΕΣ ΜΕ ΤΗΝ ΤΠΔ ΤΡΟΧΑΙΟΥ ΥΛΙΚΟΥ

4.3.3.1. Στοιχεία ταυτοποίησης οχήματος

Υπάρχει διεπαφή μεταξύ σημείου 4.2.2.3 της παρούσας ΤΠΔ ΔΔΚ και του Παραρτήματος Β της ΤΠΔ ΤΥ φορτάμαξες.

Διεπαφή του είδους αυτού θα υπάρξει επίσης με άλλες ΤΠΔ ΤΥ, ΣΣ, όταν αυτές δημιουργηθούν.

4.3.3.2. Πέδηση

Υπάρχει διεπαφή μεταξύ του σημείου 4.2.2.6.1 της παρούσας ΤΠΔ ΔΔΚ, του σημείου 4.2.4 και του Παραρτήματος Β της ΤΠΔ ΤΥ φορτάμαξες.

Διεπαφή του είδους αυτού θα υπάρξει επίσης με άλλες ΤΠΔ ΤΥ, ΣΣ, όταν αυτές δημιουργηθούν.

4.3.3.3. Απαιτήσεις για επιβατικά οχήματα

Πρέπει να σημειωθεί ότι, για τα ακόλουθα, θα υπάρξει διεπαφή με άλλες ΤΠΔ ΤΥ, ΣΣ, όταν αυτές δημιουργηθούν.

— Η συμβατότητα μεταξύ επιβατικών οχημάτων και κρηπιδωμάτων σε προγραμματισμένα σημεία στάσης για επιβάτες πρέπει να είναι επαρκής προκειμένου να επιτυγχάνονται η ασφαλής πρόσβαση και έξοδος.

— Οι επιβάτες δεν πρέπει να μπορούν να ανοίγουν πλευρικές θύρες που προορίζονται να χρησιμοποιούνται από αυτούς αφού ακινητοποιηθεί η αμαξοστοιχία και οι θύρες ελευθερωθούν από μέλος του πληρώματος της αμαξοστοιχίας.

— Η ελευθέρωση των θυρών πρέπει να πραγματοποιείται ξεχωριστά για κάθε πλευρά της αμαξοστοιχίας. Η ακεραιότητα του συστήματος κλεισίματος και καθήλωσης των θυρών σε επιβατικές αμαξοστοιχίες πρέπει να επισημαίνεται μονίμως.

— Η ενεργοποίηση του συστήματος ελευθέρωσης των θυρών πρέπει να καθιστά αδύνατη την εφαρμογή της ελκτικής ισχύος.

— Ολα τα οχήματα που μεταφέρουν επιβάτες πρέπει να διαθέτουν εξόδους οι οποίες διευκολύνουν την έξοδο σε περίπτωση έκτακτης ανάγκης.

— Οχήματα προοριζόμενα για επιβατική χρήση πρέπει να διαθέτουν είτε σύστημα συναγερμού ενεργοποιούμενο από τους επιβάτες είτε πέδη έκτακτης ανάγκης. Σε περίπτωση σκανδάλισης του συστήματος αυτού, ο μηχανοδηγός πρέπει να ειδοποιείται αμέσως αλλά να είναι σε θέση να διατηρεί τον έλεγχο της αμαξοστοιχίας.

4.3.3.4. Ορατότητα αμαξοστοιχίας

Το υποσύστημα Διεξαγωγή και διαχείριση της κυκλοφορίας ορίζει ότι οι βασικές απαιτήσεις για την ορατότητα αμαξοστοιχίας, που πρέπει να καθορίζει το υποσύστημα Τροχαίο υλικό, παρατίθενται στα σημεία που ακολουθούν.

4.3.3.4.1. Στο επί κεφαλής όχημα αμαξοστοιχίας κατά την κατεύθυνση κίνησης

Το προς τα εμπρός άκρο του επί κεφαλής οχήματος αμαξοστοιχίας πρέπει να φέρει τρείς φανούς σε σχήμα ισοσκελούς τριγώνου όπως δείχνεται στη συνέχεια. Οι φανοί αυτοί πρέπει να είναι πάντοτε αναμμένοι όταν η αμαξοστοιχία οδηγείται από το άκρο αυτό.

Οι εμπρόσθιοι φανοί πρέπει να βελτιστοποιούν την ανιχνευσιμότητα της αμαξοστοιχίας (π.χ. για εργαζόμενους στην τροχιά και τους χρήστες δημοσίας χρήσεως διασταυρώσεων), να παρέχουν επαρκή ορατότητα για το μηχανοδηγό (φωτισμός της γραμμής εμπρός, παρατρόχιων πληροφοριακών δεικτών/πινακίδων κλπ.) τη νύχτα και υπό συνθήκες χαμηλού φωτισμού ενώ δεν πρέπει να θαμβώνουν τους μηχανοδηγούς αντιθέτως πορευόμενων αμαξοστοιχιών.

Πρέπει να τυποποιηθούν η διαπόσταση, το ύψος επάνω από τις σιδηροτροχιές, η διάμετρος, η ένταση των φανών, η διάσταση και το σχήμα της εκπεμπόμενης δέσμης τόσο κατά την ημερήσια όσο και κατά τη νυκτερινή λειτουργία.

Θα υπάρξει διεπαφή με μελλοντικές εκδόσεις της ΤΠΔ ΤΥ όταν θα εξεταστούν εκεί οι θάλαμοι οδήγησης και με το σημείο 4.2.2.1.2 της παρούσας ΤΠΔ.

4.3.3.4.2. Στο οπίσθιο άκρο

Θα υπάρξει διεπαφή μεταξύ του σημείου 4.2.2.1.3 της παρούσας ΤΠΔ και του σημείου 4.2.7.4 και του Παραρτήματος BB της ΤΠΔ ΤΥ, ΣΣ (φορτάμαξες), όταν συμπληρωθεί το ανοικτό σημείο του Παραρτήματος ΙΘ της ΤΠΔ ΔΔΚ με την προδιαγραφή οπίσθιου σήματος που απαιτεί στήριγμα.

4.3.3.5. Ακουστότητα αμαξοστοιχίας

Το υποσύστημα Διεξαγωγή και διαχείριση της κυκλοφορίας ορίζει ότι οι βασικές απαιτήσεις για την ακουστότητα τις οποίες πρέπει να πληροί το υποσύστημα Τροχαίο υλικό είναι ότι η αμαξοστοιχία πρέπει να μπορεί να παρέχει ακουστική προειδοποίηση για την παρουσία της.

Πρέπει να τυποποιηθούν οι ήχοι οι εκπεμπόμενοι από αυτή τη συσκευή προειδοποίησης, η συχνότητα και η ένταση των ήχων αυτών και η μέθοδος ενεργοποίησης από τον οδηγό.

Θα υπάρξει διεπαφή με μελλοντικές εκδόσεις της ΤΠΔ ΤΥ όταν στην ΤΠΔ αυτή εξεταστούν οι θάλαμοι οδήγησης και με το σημείο 4.2.2.2 της παρούσας ΤΠΔ.

4.3.3.6. Οραση σημάτων

Ο μηχανοδηγός πρέπει να είναι σε θέση να παρατηρεί τα σήματα ενώ τα σήματα πρέπει να είναι παρατηρήσιμα από το μηχανοδηγό. Το ίδιο ισχύει για παρατρόχια σήματα, εφόσον αυτά έχουν σχέση με την ασφάλεια.

Οι θάλαμοι οδήγησης πρέπει να είναι μελετημένοι κατά τρόπο συνεπή έτσι ώστε ο μηχανοδηγός να μπορεί από τη συνήθη του θέση οδήγησης να βλέπει ευχερώς τις πληροφορίες που του εμφανίζονται.

Θα υπάρξει διεπαφή μεταξύ του σημείου 4.3.2.4 της παρούσας ΤΠΔ και μελλοντικής έκδοσης της ΤΠΔ ΤΥ όταν εξεταστούν εκεί οι θάλαμοι οδήγησης.

4.3.3.7. Συσκευή επαγρύπνησης μηχανοδηγού

Μέσο επιτήρησης των αντιδράσεων του μηχανοδηγού, το οποίο επεμβαίνει ώστε η αμαξοστοιχία να ακινητοποιηθεί σε περίπτωση που ο μηχανοδηγός δεν αντιδράσει εντός χρόνου ο οποίος καθορίζεται και όπου η υποδομή υποστηρίζει το μέσον αυτό, αναφέροντας το γεγονός αυτομάτως στο κέντρο έλεγχου σηματοδότησης.

Θα υπάρξει διεπαφή με μελλοντικές εκδόσεις της ΤΠΔ ΤΥ όταν εξεταστούν εκεί οι θάλαμοι οδήγησης.

4.3.3.8. Σύνθεση αμαξοστοιχίας και Παράρτημα B

Υπάρχει διεπαφή μεταξύ του σημείου 4.2.2.5 της παρούσας ΤΠΔ και του σημείου 4.2.2.1.2.2 (Οργανα έλξης) της ΤΠΔ ΤΥ, ΣΣ (φορτάμαξες) σχετικά με το μέγιστο επιτρεπόμενο βάρος της αμαξοστοιχίας. Είναι ενδεχόμενο να υπάρξει μελλοντική διεπαφή μεταξύ του Παραρτήματος Β της παρούσας ΤΠΔ και του σημείου 4.2.2.1.2.1 (Προσκρουστήρες) της ΤΠΔ ΤΥ, ΣΣ (φορτάμαξες) σχετικά με την ταχύτητα εκτέλεσης ελιγμών.

4.3.3.9. Φόρτωση φορταμαξών

Υπάρχει διεπαφή μεταξύ του σημείου 4.2.2.4 της παρούσας ΤΠΔ και του σημείου 4.2.2.3.5 (Προστασία φορτίου) και του Παραρτήματος ΚΕΚΕ (ΥΥ) της ΤΠΔ ΤΥ, ΣΣ (φορτάμαξες).

4.3.3.10. Διασφάλιση ότι η αμαξοστοιχία είναι σε τάξη πορείας και επικίνδυνα εμπορεύματα.

Υπάρχει διασύνδεση μεταξύ σημείων 4.2.2.7 και 4.2.3.4.3 της παρούσας ΤΠΔ και του σημείου 4.2.2.6 (Επικίνδυνα εμπορεύματα) της ΤΠΔ ΤΥ, ΣΣ (φορτάμαξες).

▼M2

4.3.3.11. Σύνθεση αμαξοστοιχίας, παράρτημα L

Είναι αλληλένδετα το σημείο 4.2.2.5 και το παράρτημα L της παρούσας ΤΠΔ και το σημείο 4.2.3.5 (διαμήκεις θλιπτικές δυνάμεις) της ΤΠΔ ΤΥ, ΣΣ (φορτάμαξες) όσον αφορά την οδήγηση αμαξοστοιχιών, την εξυπηρέτηση αμαξοστοιχιών και την κατανομή οχημάτων στην αμαξοστοιχία.

Αλληλένδετες θα είναι οι μελλοντικές εκδόσεις της ΤΠΔ ΤΥ όταν θα αφορούν τις ελκτικές μονάδες και τις επιβατάμαξες.

▼B

4.3.3.12. Ρυθμίσεις για απρόοπτα και διαχείριση κατάστασης έκτακτης ανάγκης

Υπάρχει διεπαφή μεταξύ του σημείου 4.2.3.6.3 της παρούσας ΤΠΔ και του σημείου 4.2.6.1.2 (Λειτουργικές και τεχνικές προδιαγραφές για τις συνθήκες περιβάλλοντος) της ΤΠΔ ΤΥ, ΣΣ (φορτάμαξες) σχετικά με ακραίες κλιματικές συνθήκες.

Επίσης υπάρχει διεπαφή μεταξύ των σημείων 4.2.3.6 και 4.2.3.7 της παρούσας ΤΠΔ και των σημείων 4.2.7.1 (Μέτρα έκτακτης ανάγκης) και 4.2.7.2 (Πυρασφάλεια) της ΤΠΔ ΤΥ, ΣΣ (φορτάμαξες).

Θα υπάρξει διεπαφή με μελλοντικές εκδόσεις της ΤΠΔ ΤΥ όταν εξεταστούν εκεί οι ελκτικές μονάδες και οι επιβατάμαξες.

4.3.3.13. Καταγραφή δεδομένων

Θα υπάρξει διεπαφή μεταξύ του σημείου 4.2.3.5.2 (Καταγραφή δεδομένων επιτήρησης επί της αμαξοστοιχίας) της παρούσας ΤΠΔ ΔΔΚ, ΣΣ και μελλοντικών εκδόσεων της ΤΠΔ ΤΥ, ΣΣ, όταν εξεταστούν εκεί οι ελκτικές μονάδες και οι επιβατάμαξες με θαλάμους οδήγησης.

Υπάρχει διεπαφή μεταξύ του σημείου 4.2.3.5.1 (Καταγραφή δεδομένων επιτήρησης εκτός της αμαξοστοιχίας) της παρούσας ΤΠΔ ΔΔΚ, ΣΣ και του σημείου 4.2.3.3.2 (Ανίχνευση θερμού λιποκιβωτίου άξονα) της ΤΠΔ ΤΥ, ΣΣ (φορτάμαξες). Επίσης θα υπάρξει διεπαφή μεταξύ του ιδίου σημείου της παρούσας ΤΠΔ ΔΔΚ, ΣΣ και μελλοντικών εκδόσεων της ΤΠΔ ΤΥ, ΣΣ, όταν εξεταστούν εκεί οι ελκτικές μονάδες και οι επιβατάμαξες όσον αφορά την ανίχνευση θερμού λιποκιβωτίου άξονα από παρατρόχιο υλικό.

4.3.4. ΔΙΕΠΑΦΕΣ ΜΕ ΤΗΝ ΤΠΔ ΕΦΑΡΜΟΓΩΝ ΤΗΛΕΠΛΗΡΟΦΟΡΙΚΗΣ

4.3.4.1. Στοιχεία ταυτοποίησης αμαξοστοιχιών

Παραμένει η ανάγκη καθορισμού μέσου για τη χωρίς αμφιβολία ταυτοποίηση όλων των αμαξοστοιχιών που λειτουργούν στο ΔΕΔ (βλ. σημείο 4.2.3.2 και Παράρτημα ΙΗ). Για την παράμετρο αυτή υπάρχει διεπαφή με την ΤΠΔ εφαρμογών τηλεπληροφορικής για εμπορεύματα στο σημείο 4.2.2. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.3.4.2. Σύνθεση αμαξοστοιχίας

Τα σημεία 4.2.2.5 και 4.2.2.7.2 της παρούσας ΤΠΔ έχουν διεπαφή όσον αφορά τα δεδομένα σχηματισμού αμαξοστοιχίας με το σημείο 4.2.3.2 της ΤΠΔ εφαρμογών τηλεπληροφορικής για εμπορεύματα. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.3.4.3. Αναχώρηση αμαξοστοιχίας

Οσον αφορά τις πληροφορίες τις σχετικές με την αναχώρηση αμαξοστοιχίας, το σημείο 4.2.3.3 της παρούσας ΤΠΔ έχει διεπαφή με το σημείο 4.2.3 της ΤΠΔ εφαρμογών τηλεπληροφορικής για εμπορεύματα. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.3.4.4. Κίνηση αμαξοστοιχίας

Οσον αφορά τα δεδομένα κίνησης αμαξοστοιχιών, το σημείο 4.2.3.4 της παρούσας ΤΠΔ έχει διεπαφή με τα σημεία 4.2.4, 4.2.5 και 4.2.6 της ΤΠΔ εφαρμογών τηλεπληροφορικής για εμπορεύματα. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.3.4.5. Στοιχεία ταυτοποίησης οχήματος

Υπάρχει διεπαφή μεταξύ σημείου 4.2.2.3 της παρούσας ΤΠΔ ΔΔΚ και του σημείου 4.2.11.3 «Οι βάσεις δεδομένων αναφοράς τροχαίου υλικού» και του Παραρτήματος Α ένδειξη 1 (Ορισμοί και δεδομένα για μηνύματα) § 1.18 «Ιδιο στοιχείο: Στοιχείο ταυτοποίησης φορτάμαξας») της ΤΠΔ εφαρμογών τηλεπληροφορικής για εμπορεύματα. Επίσης θα υπάρξει διεπαφή με την ΤΠΔ εφαρμογών τηλεπληροφορικής για επιβάτες όταν αυτή δημιουργηθεί.

4.4. ΕΠΙΧΕΙΡΗΣΙΑΚΟΙ ΚΑΝΟΝΕΣ

Οι κανόνες και διαδικασίες που καθιστούν δυνατή τη συνεκτική λειτουργία νέων και διαφορετικών δομικών υποσυστημάτων προοριζόμενων να χρησιμοποιηθούν στο ΔΕΔ, και ειδικότερα οι κανόνες και διαδικασίες που συνδέονται άμεσα με τη λειτουργία νέου συστήματος ελέγχου και σηματοδότησης αμαξοστοιχιών, πρέπει να είναι ταυτόσημα για ταυτόσημες καταστάσεις.

Προς το σκοπό αυτό στο παράρτημα Α1 εξειδικεύονται οι επιχειρησιακοί κανόνες για το ευρωπαϊκό σύστημα διαχείρισης της σιδηροδρομικής κυκλοφορίας (ERTMS/ETCS). Οι επιχειρησιακοί κανόνες για το ραδιοσύστημα ERTMS/GSM-R θα εξειδικευτούν στο Παράρτημα A2.

Άλλοι επιχειρησιακοί κανόνες, οι οποίοι είναι δυνατόν να τυποποιηθούν για ολόκληρο το ΔΕΔ, θα εξειδικευτούν στο Παράρτημα Β.

Ολοι αυτοί οι κανόνες έχουν μελετηθεί έτσι ώστε να εφαρμόζονται σε ολόκληρο το ΔΕΔ, οπότε η πλήρης συνεκτικότητα τους αποτελεί σημαντικό στοιχείο. Ο μόνος οργανισμός που είναι σε θέση να προβεί σε τροποποιήσεις των κανόνων αυτών είναι ο φορέας ο αρμόδιος για την τήρηση επικαιροποιημένων των Παραρτημάτων Α, Β και Γ της παρούσας ΤΠΔ.

4.5. ΚΑΝΟΝΕΣ ΣΥΝΤΗΡΗΣΗΣ

Δεν εφαρμόζεται.

4.6. ΕΠΑΓΓΕΛΜΑΤΙΚΑ ΠΡΟΣΟΝΤΑ

Σύμφωνα με το σημείο 2.2.1 της παρούσας ΤΠΔ, το παρόν σημείο ασχολείται με την επαγγελματική και γλωσσική επάρκεια και τη διαδικασία αξιολόγησης που απαιτούνται προκειμένου το προσωπικό να φθάσει σε αυτό το βαθμό επάρκειας.

4.6.1. ΕΠΑΓΓΕΛΜΑΤΙΚΗ ΕΠΑΡΚΕΙΑ

Το προσωπικό (περιλαμβάνονται οι εργολάβοι) της επιχείρησης σιδηροδρόμων και του διαχειριστή υποδομής πρέπει να διαθέτει την ενδεδειγμένη επαγγελματική επάρκεια για την ανάληψη όλων των αναγκαίων σχετιζόμενων με την ασφάλεια καθηκόντων υπό συνθήκες κανονικές, έκρυθμες και έκτακτης ανάγκης. Η εν λόγω επάρκεια περιλαμβάνει επαγγελματικές γνώσεις και την ικανότητα πρακτικής εφαρμογής των γνώσεων αυτών.

▼M2

Ελάχιστα στοιχεία σχετικά με τα επαγγελματικά προσόντα για συγκεκριμένα καθήκοντα περιέχονται στα παραρτήματα Ι και ΙΒ.

▼B

4.6.1.1. Επαγγελματικές γνώσεις

Λαμβανομένων υπόψη αυτών των Παραρτημάτων αυτών και ανάλογα με τα καθήκοντα του συγκεκριμένου μέλους του προσωπικού, στις απαιτούμενες γνώσεις θα περιλαμβάνονται:

— γενική λειτουργία του σιδηροδρόμου με ιδιαίτερη έμφαση στις ενέργειες τις σχετιζόμενες με την ασφάλεια: — — αρχές λειτουργίας του συστήματος διαχείρισης ασφαλείας του ιδίου του οργανισμού τους· — ρόλοι και ευθύνες των βασικών παραγόντων που επεμβαίνουν σε διαλειτουργικές ενέργειες· — εκτίμηση κινδύνων, ειδικότερα όσον αφορά την επικινδυνότητα τη σχετική με τη λειτουργία του σιδηροδρόμου και την ηλεκτρική τροφοδότηση·

— κατάλληλες γνώσεις για καθήκοντα σχετιζόμενα με την ασφάλεια όσον αφορά διαδικασίες και διεπαφές για: — — γραμμές και παρατρόχιο υλικό· — τροχαίο υλικό· — το περιβάλλον.

4.6.1.2. Ικανότητα πρακτικής εφαρμογής των γνώσεων αυτών

Η ικανότητα εφαρμογής των γνώσεων αυτών σε καταστάσεις τρέχουσες, έκρυθμες και έκτακτης ανάγκης θα απαιτεί να είναι το προσωπικό πλήρως εξοικειωμένο με:

— τη μέθοδο και τις αρχές για την εφαρμογή των εν λόγω κανόνων και διαδικασιών

— τη διαδικασία για τη χρησιμοποίηση παρατρόχιου υλικού και τροχαίου υλικού καθώς και κάθε εξειδικευμένου υλικού σχετιζόμενου με την ασφάλεια

— τις αρχές του συστήματος διαχείρισης της ασφάλειας ώστε να αποφεύγεται η έκθεση χωρίς λόγο σε οποιοδήποτε κίνδυνο για πρόσωπα και διαδικασίες

καθώς και να διαθέτει γενική ικανότητα προσαρμογής στις διαφορετικές περιστάσεις που είναι δυνατό να αντιμετωπίσει κάποιο πρόσωπο.

Σύμφωνα με το παράρτημα III σημείο 2 της Οδηγίας 2004/49/ΕΚ, από τις επιχειρήσεις σιδηροδρόμων και τους διαχειριστές υποδομής ζητείται να εγκαθιστούν σύστημα διαχείρισης επάρκειας ώστε να εξασφαλίζεται η αξιολόγηση και διατήρηση της προσωπικής επάρκειας κάθε μέλους του προσωπικού τους. Επιπλέον, πρέπει να παρέχεται η αναγκαία κατάρτιση ώστε να εξασφαλίζεται ότι διατηρούνται σύγχρονες οι γνώσεις και δεξιότητες, ειδικότερα οι σχετικές με αδυναμίες ή ελλείψεις του συστήματος ή προσωπικές επιδόσεις.

4.6.2. ΓΛΩΣΣΙΚΗ ΕΠΑΡΚΕΙΑ

4.6.2.1. Αρχές

Από το διαχειριστή υποδομής και την επιχείρηση σιδηροδρόμων ζητείται να εξασφαλίζουν ότι το προσωπικό τους χρησιμοποιεί με επάρκεια τα πρωτόκολλα και τις αρχές επικοινωνίας που αναφέρονται στην παρούσα ΤΠΔ.

Σε περίπτωση που η γλώσσα εργασίας η οποία χρησιμοποιείται από το διαχειριστή υποδομής είναι διαφορετική από τη γλώσσα που χρησιμοποιείται συνήθως από το προσωπικό επιχείρησης σιδηροδρόμων, η εν λόγω γλωσσική και επικοινωνιακή κατάρτιση πρέπει να αποτελεί κρίσιμο μέρος του γενικού συστήματος διαχείρισης επάρκειας της επιχείρησης σιδηροδρόμων.

Το προσωπικό επιχείρησης σιδηροδρόμων του οποίου τα καθήκοντα απαιτούν από αυτό να επικοινωνεί με προσωπικό του διαχειριστή υποδομής όσον αφορά θέματα κρίσιμα για την ασφάλεια, σε καταστάσεις συνήθεις, έκρυθμες ή έκτακτης ανάγκης, πρέπει να διαθέτει επαρκές επίπεδο γνώσεων στη γλώσσα εργασίας του διαχειριστή υποδομής.

4.6.2.2. Επίπεδο γνώσεων

Το επίπεδο γνώσεων όσον αφορά τη γλώσσα του διαχειριστή υποδομής πρέπει να είναι ικανοποιητικό για λόγους ασφαλείας:

— Κατ'ελάχιστο πρέπει να περιλαμβάνει την ικανότητα του οδηγού να: — — διαβιβάζει και κατανοεί όλα τα μηνύματα που αναφέρονται στο Παράρτημα Γ της παρούσας ΤΠΔ· — επικοινωνεί αποτελεσματικά σε καταστάσεις συνήθεις, έκρυθμες και έκτακτης ανάγκης· — συμπληρώνει τα έντυπα τα συναφή με τη χρησιμοποίηση του βιβλίου εντύπων

— Άλλα μέλη του προσωπικού της αμαξοστοιχίας των οποίων ορισμένα καθήκοντα απαιτούν από αυτά να επικοινωνούν με το διαχειριστή υποδομής για θέματα κρίσιμα για την ασφάλεια πρέπει, κατ'ελάχιστο, να είναι ικανά να διαβιβάζουν και να κατανοούν πληροφορίες που περιγράφουν την αμαξοστοιχία και την επιχειρησιακή της κατάσταση.

Οδηγίες σχετικά με τα ενδεδειγμένα επίπεδα επάρκειας παρέχονται στο Παράρτημα E. Το επίπεδο γνώσεων για μηχανοδηγούς είναι τουλάχιστον 3. Το επίπεδο γνώσεων για προσωπικό που συνοδεύει αμαξοστοιχίες είναι τουλάχιστον 2.

4.6.3. ΑΡΧΙΚΗ ΚΑΙ ΣΥΝΕΧΙΖΟΜΕΝΗ ΑΞΙΟΛΟΓΗΣΗ ΠΡΟΣΩΠΙΚΟΥ

4.6.3.1. Βασικά στοιχεία

Σύμφωνα με το Παράρτημα III σημείο 2 της Οδηγίας 2004/49/ΕΚ, από τις επιχειρήσεις σιδηροδρόμων και τους διαχειριστές υποδομής ζητείται να καθορίσουν τη διαδικασία αξιολόγησης για το προσωπικό τους.

Συνιστάται να λαμβάνεται υπόψη καθένα από τα ακόλουθα στοιχεία:

Α Επιλογή προσωπικού — αξιολόγηση προσωπικής πείρας και επάρκειας· — αξιολόγηση προσωπικής επάρκειας στη χρησιμοποίηση κάθε(όλων των) απαιτούμενης(ων) ξένης(ων) γλώσσας(ών) ή της ικανότητας εκμάθησής τους·

Β Αρχική επαγγελματική κατάρτιση — ανάλυση αναγκών κατάρτισης· — πόροι κατάρτισης· — κατάρτιση των εκπαιδευτών·

▼M2

Γ Αρχική αξιολόγηση — βασικές προϋποθέσεις — πρόγραμμα αξιολόγησης, περιλαμβανόμενης της πρακτικής επίδειξης — προσόντα των εκπαιδευτών — έκδοση πιστοποιητικού επάρκειας.

Δ Διατήρηση επάρκειας — αρχές για τη διατήρηση της επάρκειας — μέθοδοι που πρέπει να ακολουθούνται — τυποποίηση της διαδικασίας διατήρησης της επάρκειας — διαδικασία αξιολόγησης.

▼B

Ε Κατάρτιση συμπληρωματική — αρχές για τη συνεχιζόμενη κατάρτιση (περιλαμβανόμενης της γλωσσικής).

4.6.3.2. Ανάλυση αναγκών κατάρτισης

4.6.3.2.1. Ανάπτυξη της ανάλυσης αναγκών κατάρτισης

Η επιχείρηση σιδηροδρόμων και ο διαχειριστής υποδομής πρέπει να πραγματοποιούν ανάλυση αναγκών κατάρτισης για το προσωπικό τους.

Η ανάλυση αυτή πρέπει να περιγράφει τόσο το σκοπό όσο και την πολυπλοκότητα και να λαμβάνει υπόψη τους κινδύνους τους συναφείς με τη λειτουργία αμαξοστοιχιών στο ΔΕΔ, ειδικότερα από άποψη ανθρωπίνων δυνατοτήτων και ορίων (ανθρώπινοι παράγοντες) που ενδέχεται να εμφανιστούν λόγω:

— διαφορών σε επιχειρησιακές πρακτικές μεταξύ διαχειριστών υποδομής και των κινδύνων των σχετικών με την τροποποίησή τους·

— των διαφορών μεταξύ καθηκόντων, επιχειρησιακών διαδικασιών και πρωτοκόλλων επικοινωνίας·

— τυχόν διαφορών στη γλώσσα εργασίας που χρησιμοποιείται από το προσωπικό του διαχειριστή υποδομής·

— τοπικών επιχειρησιακού χαρακτήρα οδηγιών όπου είναι δυνατόν να περιλαμβάνονται ειδικές διαδικασίες ή συγκεκριμένου είδους υλικό προς χρησιμοποίηση σε ορισμένες περιπτώσεις, παραδείγματος χάρη συγκεκριμένη σήραγγα.

Οδηγίες σχετικά με τα στοιχεία τα οποία πρέπει να λαμβάνονται υπόψη υπάρχουν στα Παραρτήματα που αναφέρονται στο σημείο 4.6.1 ανωτέρω. Ανάλογα με την περίπτωση, στοιχεία σχετικά με την κατάρτιση του προσωπικού πρέπει να τοποθετούνται σε σημεία όπου τα στοιχεία αυτά λαμβάνονται υπόψη.

Είναι ενδεχόμενο ότι, λόγω του προβλεπόμενου τύπου λειτουργίας από επιχείρηση σιδηροδρόμων ή λόγω της φύσεως του δικτύου που χρησιμοποιείται από διαχειριστή υποδομής, ορισμένα από τα στοιχεία των Παραρτημάτων αυτών δεν εμφανίζονται σχετικά. Η ανάλυση των αναγκών κατάρτισης πρέπει να αναφέρει τα στοιχεία που δεν θεωρούνται ενδεδειγμένα καθώς και τους συναφείς λόγους.

4.6.3.2.2. Επικαιροποίηση της ανάλυσης αναγκών κατάρτισης

Η επιχείρηση σιδηροδρόμων και ο διαχειριστής υποδομής πρέπει να καθορίζουν διαδικασία αναθεώρησης και επικαιροποίησης των συγκεκριμένων αναγκών τους σε κατάρτιση, λαμβανομένων υπόψη σημείων όπως προγενέστεροι έλεγχοι, συστημική ανάδραση και γνωστές μεταβολές σε κανόνες και διαδικασίες, στην υποδομή και στην τεχνολογία.

4.6.3.2.3. Ειδικά στοιχεία για πλήρωμα αμαξοστοιχίας και βοηθητικό προσωπικό

▼M2

4.6.3.2.3.1. Γνώσεις για τη διαδρομή

Η σιδηροδρομική επιχείρηση πρέπει να καθορίζει τη διαδικασία με την οποία το πλήρωμα αμαξοστοιχιών αποκτά και διατηρεί τις γνώσεις σχετικά με τις διαδρομές κίνησης. Η διαδικασία αυτή πρέπει:

— να βασίζεται στις πληροφορίες για τις διαδρομές που παρέχει ο διαχειριστής υποδομής

— να είναι σύμφωνη με τη διαδικασία που περιγράφεται στο σημείο 4.2.1 της παρούσας ΤΠΔ.

▼B

4.6.3.2.3.2. Γνώση του τροχαίου υλικού

Η επιχείρηση σιδηροδρόμων πρέπει να καθορίζει τη διαδικασία για την απόκτηση και διατήρηση από το πλήρωμα των αμαξοστοιχιών της γνώσεων σχετικών με το ελκτικό και το τροχαίο υλικό.

4.6.3.2.3.3. Βοηθητικό προσωπικ